## Uredba o unutarnjem ustrojstvu službe vanjskih poslova

### NN 38/2004 (24.3.2004.), Uredba o unutarnjem ustrojstvu službe vanjskih poslova

# VLADA REPUBLIKE HRVATSKE

937

Na
temelju članka 65. Zakona o vanjskim poslovima (»Na­rod­ne novine«, broj
48/96), članka 60. stavaka 1. i 2. Zakona o sustavu državne uprave (»Narodne
novine«, broj 75/93, 48/99, 15/2000, 59/2001 i 199/2003), Vlada Republike Hrvatske
je na sjednici održanoj 12. ožujka 2004. godine, donijela

## UREDBU

### o unutarnjem ustrojstvu sluŽbe vanjskih poslova

I.
OPĆE ODREDBE

Članak
1.

Uredbom
o unutarnjem ustrojstvu službe vanjskih poslova (u daljnjem tekstu: Uredba)
uređuje se: ustroj službe vanjskih poslova, djelokrug unutarnjih ustrojstvenih
jedinica, ustroj Diplomat­skog protokola i Diplomatske akademije,
kategorizacija diplomat­skih misija i konzularnih ureda (u daljnjem tekstu:
DM/KU), prijam u službu vanjskih poslova za pojedine državne službenike bez
natječaja i okvirni broj, posebni položaji u Ministarstvu vanjskih poslova, te
upravljanje službom vanjskih poslova.

Unutarnji
ustroj, nazivi unutarnjih ustrojstvenih jedinica, zadaće nositelja posebnih
položaja, okvirni broj potrebnih državnih službenika i namještenika i druga
pitanja od osobitog značaja za rad, uređuju se na način na koji služba vanjskih
poslova može ispunjavati zadaće iz domene vanjske politike koje su joj
stavljene u nadležnost.

II.
USTROJ SLUŽBE VANJSKIH POSLOVA

Članak
2.

Unutarnjim
ustrojstvom službe vanjskih poslova uređuje se: broj i nazivi uprava, odjela
koji djeluju kao unutarnje ustrojstvene jedinice Ministarstva vanjskih poslova
(u daljnjem tekstu: Ministarstva), okvirni broj državnih službenika i
namještenika, te pitanja koja nisu regulirana posebnim propisima.

Članak 3.

Radi ostvarivanja utvrđenog djelokruga rada u
Ministarstvu, ustrojene su sljedeće ustrojstvene jedinice:

KABINET MINISTRA;

I. POLITIČKA UPRAVA – Uprava za EU, NATO i zemlje
članice;

Uprava za multilateralu i međunarodne organizacije;

Uprava za bilateralnu suradnju;

Uprava za međunarodnu gospodarsku suradnju;

Uprava za međunarodnu kulturnu suradnju;

Uprava za konzularne poslove;

Uprava za hrvatske manjine, iseljeništvo i
useljeništvo;

Tajništvo;

Uprava za pravne i kadrovske poslove;

Diplomatski
protokol;

Diplomatska
akademija;

Uprava
za sigurnosnu analitiku, komunikacije i zaštitu;

SAMOSTALNI
ODJEL ZA ODNOSE S JAVNOŠĆU;

SAMOSTALNI
ODJEL ZA UNUTARNJI NADZOR;

SAMOSTALNI
ODJEL ZA ANALITIKU;

SAMOSTALNI
ODJEL ZA MEĐUNARODNOPRAVNE POSLOVE;

SAMOSTALNI
ODJEL ZA NATO.

Članak
4.

U
Ministarstvu se ustrojavaju posebni položaji:

1.
Savjetnik ministra;

2.
Glasnogovornik.

Nositelje
posebnih položaja imenuje ministar vanjskih poslova (u daljnjem tekstu:
Ministar).

III.
DJELOKRUG UNUTARNJIH USTROJSTVENIH JEDINICA

1.
KABINET MINISTRA

Članak
5.

Kabinet
ministra obavlja administrativne stručne i organizacijske poslove za ministra i
državne tajnike u cilju omogućavanja nesmetanog i uspješnog obavljanja njihovih
temeljnih službenih zadataka i protokolarnih aktivnosti; po nalogu ministra za
potrebe ministra kabinet neposredno kontaktira i surađuje sa stranim
diplomatskim misijama u zemlji; brine o pripremi nastupa u medijima ministra,
te u tome dijelu usko surađuje s glasnogovornikom i samostalnim odjelom za
odnose s javnošću; zaprima predstavke i pritužbe građana te brine o daljnjem
postupanju po njima.

U Kabinetu ministra ustrojavaju se sljedeći odjeli:

1. Odjel za potporu ministru vanjskih poslova;

2. Odjel za potporu državnim tajnicima.

1.
Odjel za potporu ministru vanjskih poslova

Članak
6.

Odjel
za potporu ministru vanjskih poslova obavlja sve administrativne, stručne,
organizacijske i protokolarne poslove koji su u neposrednoj vezi s dnevnim
aktivnostima ministra vanjskih poslova; po nalogu ministra neposredno
koordinira postupanje po pitanjima iz djelokruga rada pojedinih uprava i
samostalnih ustrojstvenih jedinica ministarstva; u suradnji s glasnogovorni­kom
planira i priprema nastupe ministra u zemlji i inozemstvu; zaprima predstavke i
pritužbe građana te brine o daljnjem postupanju; u cilju koordinacije
aktivnosti ministra i državnih tajnika neposredno surađuje s odjelom za potporu
državnim tajnicima.

2.
Odjel za potporu državnim tajnicima

Članak
7.

Odjel
za potporu državnim tajnicima obavlja sve stručne, administrativne,
organizacijske poslove koji su u neposrednoj vezi s dnevnim aktivnostima
državnih tajnika, te njihovim planiranim aktivnostima kroz duže vremensko
razdoblje; po nalogu državnih tajnika u okviru njihovih ovlasti koordinira
postupanjem po pitanjima iz djelokruga rada pojedinih uprava i drugih
samostalnih ustrojstvenih jedinica Ministarstva. U dijelu primarne i izvorne
nadležnosti državnih tajnika koordinira neposrednu su­rad­nju s Hrvatskim
saborom, Predsjednikom Republike Hrvat­ske, Vladom Republike Hrvatske, te s
ostalim tijelima državne uprave; priprema prijedloge za djelovanje Ministarstva
u okviru nadležnosti državnih tajnika u području vanjske politike i među­narodnih
odnosa; u suradnji s glasnogovornikom planira i priprema nastupe državnih
tajnika u medijima; za potrebe državnih tajnika neposredno kontaktira i
surađuje sa stranim diplomatskim misijama u zemlji; pruža tehničku i
organizacijsku pomoć oformljenim savjetima i *ad hoc* radnim grupama; u cilju
koordinacije aktivnosti ministra i državnih tajnika neposredno surađuje s
Odjelom za potporu ministru, te obavlja i druge poslove iz svoje nadležnosti.

Za
obavljanje poslova i zadaća iz ovog članka u odjelu za potporu državnim
tajnicima ustrojavaju se sljedeći odsjeci:

2.1.
Odsjek za potporu državnom tajniku za politička pitanja;

2.2.
Odsjek za potporu državnom tajniku za ustroj, razvoj i upravljanje.

2.1.
Odsjek za potporu državnom tajniku za
politička pitanja

Članak
8.

Odsjek
za potporu državnom tajniku za politička pitanja obav­lja stručne,
administrativne, organizacijske poslove koji su u neposrednoj vezi s dnevnim
aktivnostima državnog tajnika, te njegovim planiranim aktivnostima kroz duže
vremensko razdoblje; po nalogu državnog tajnika u okviru njegovih ovlasti
koordinira postupanjem po pitanjima iz djelokruga rada pojedinih uprava i
drugih samostalnih ustrojstvenih jedinica ministarstva; u dijelu primarne i
izvorne nadležnosti državnog tajnika koordinira neposrednu suradnju s Hrvatskim
saborom, Predsjednikom Republike Hrvatske, Vladom Republike Hrvatske te s
ostalim tijelima državne uprave; priprema prijedloge za djelovanje Ministarstva
u okviru nadležnosti državnog tajnika u području vanjske politike i
međunarodnih odnosa; u suradnji s glasnogovornikom planira i priprema nastupe
državnog tajnika u medijima; za potrebe državnog tajnika neposredno kontaktira
i surađuje sa stranim diplomat­skim misijama u zemlji; pruža tehničku i
organizacijsku pomoć osnovanim Savjetima i *ad hoc* radnim grupama; te
obavlja i druge poslove iz svoje nadležnosti.

2.2.
Odsjek za potporu državnom tajniku za ustroj,
razvoj i upravljanje

Članak
9.

Odsjek
za potporu državnom tajniku za ustroj, razvoj i uprav­ljanje neposredno obavlja
sve neophodne administrativne, stručne, organizacijske poslove koji su u
neposrednoj vezi s dnev­nim aktivnostima državnog tajnika, te njegovim
planiranim aktiv­nostima kroz duže vremensko razdoblje; neposredno obavlja sve
poslove i zadaće iz nadležnosti državnog tajnika u svezi pravnih, konzularnih,
materijalnih, ustrojstvenih, kadrovskih, protokolarnih aspekata rada službe
vanjskih poslova; u slučajevima zamjenjivanja ministra te po nalogu državnog
tajnika, u okviru njegovih ovlasti neposredno koordinira postupanje po
pitanjima iz djelokruga rada pojedinih uprava i drugih samostalnih
ustrojstvenih jedinica ministarstva; u dijelu primarne i izvorne nadležnosti
državnog tajnika za ustroj, razvoj i upravljanje ostvaruje suradnju s Hrvatskim
saborom, Predsjednikom Republike Hrvat­ske, Vladom Republike Hrvatske, te s
ostalim tijelima državne uprave. U suradnji s glasnogovornikom planira i
priprema nastupe državnog tajnika u medijima; za potrebe državnog tajnika
neposredno kontaktira i surađuje sa stranim diplomatskim misijama u zemlji;
pruža tehničku i organizacijsku pomoć oformljenim savjetima i *ad hoc*
radnim grupama; te obavlja i druge poslove iz svoje nadležnosti.

2.
I. PolitiČka uprava – Uprava za EU,
NATO i zemlje Članice

Članak
10.

I.
Politička uprava – Uprava za EU, NATO i zemlje članice osigurava provođenje
utvrđene vanjske politike Republike Hrvat­ske u bilateralnim odnosima s
europskim državama članicama EU i NATO-a, sa SAD-om i Kanadom te
multilateralnim odnosima s Europskom unijom i NATO-om.

Ustrojstvene jedinice I. Političke uprave – Uprave za
EU, NATO i zemlje članice:

1. Odjel za politička pitanja EU;

2. Odjel za EU institucije i koordinaciju;

3. Odjel za NATO, politička i vojno-sigurnosna
pitanja;

4. Odjel za zapadnu Europu;

5. Odjel za srednju Europu;

6. Odjel za jugoistočnu Europu;

7.
Odjel za SAD i Kanadu.

1.
Odjel za politička pitanja EU

Članak
11.

Odjel
za politička pitanja Europske unije prati opće političke odnose između
Republike Hrvatske i Europske unije i priprema stručne podloge diplomatskoj
aktivnosti Ministarstva za podizanje statusa Republike Hrvatske do punopravnog
člana Europske unije; priprema relevantne informacije o razvoju političkih
odnosa unutar Europske unije i po analitičkoj obradi priprema vanj­skopolitičko
djelovanje Ministarstva spram Europske unije; priprema potrebne stručne podloge
za suradnju s Ministarstvom za europske integracije, prati rad Europske unije i
njezin razvoj, uklju­čujući prije svega proces proširenja: prati i analitički
obra­đuje politiku Europske unije prema pojedinim važnim među­narodnim
političkim pitanjima i pojedinim regijama; priprema prijedloge i inicijative za
unaprjeđenje odnosa Republike Hrvat­ske i Europske unije; usko surađuje s
Kabinetom ministra radi cjelovitog i aktivnog djelovanja Republike Hrvatske
spram Europske unije; priprema prijedloge i inicijative za promicanje
političkog sadržaja povezanog s jačanjem Europske unije i članstvom Republike
Hrvatske u Europskoj uniji u hrvatskoj javnosti; te obavlja i druge poslove iz
svoje nadležnosti.

2.
Odjel za EU institucije i koordinaciju

Članak
12.

Odjel
za EU institucije i koordinaciju sudjeluje u pripremi sastanaka zajedničkih
radnih tijela utvrđenih Privremenim sporazumom o trgovinskim i s njima
povezanim pitanjima, Sporazumom o stabilizaciji i pridruživanju Republike
Hrvatske i Europske unije i Zajedničkom izjavom o političkom dijalogu; prati
rad i surađuje s Izaslanstvom Europske komisije u Republici Hrvat­skoj;
koordinira aktivnosti Stalne misije Republike Hrvatske u Europskim zajednicama
i veleposlanstava Republike Hrvatske u zemljama članicama Europske unije i
drugim europskim državama o relevantnim pitanjima Europske unije; surađuje s
Ministarstvom za europske integracije i drugim institucijama u provedbi
programa suradnje s Europskom unijom; potiče i pruža pomoć u suradnji državnih
tijela u odnosima s Europskom unijom, institucijama, političkim strankama i
nevladinim udrugama o suradnji u okviru Pakta o stabilnosti; u odgovarajućoj
mjeri surađuje s medijima te u svezi s izdavanjem publikacija i stručnih
predavanja s Diplomatskom akademijom, te obavlja i druge poslove iz svog
djelokruga.

3.
Odjel za NATO, politička i vojno-sigurnosna pitanja

Članak
13.

Odjel
za NATO, politička i vojno-sigurnosna pitanja prati razvoj vojnopolitičkih
odnosa unutar NATO saveza i razvoj voj­no­političke strategije saveza, te
vojnopolitičkih odnosa NATO-a i drugih međunarodnih sigurnosnih i vojnih
struktura, te obavlja i druge poslove iz svog djelokruga.

Za
obavljanje poslova i zadaća iz ovog članka u Odjelu za NATO, politička i
vojno-sigurnosna pitanja ustrojava se:

3.1.
Odsjek za politička pitanja NATO-a

3.2.
Odsjek za vojno-sigurnosna pitanja i planiranje.

3.1.
Odsjek za politička pitanja NATO-a

Članak
14.

Odsjek
za politička pitanja NATO-a priprema stručne podloge za diplomatsku aktivnost
Ministarstva i djelovanje relevantnih državnih institucija za podizanje statusa
Republike Hrvatske do punopravnog člana NATO-a; prati i potiče relevantne
aktivnosti povezane s djelovanjem Republike Hrvatske sa svim relevantnim
političkim strukturama NATO saveza; prati razvoj političkih odnosa i političke
strategije NATO saveza; obavlja politički dio priprema za djelovanje Vlade
Republike Hrvatske u koordinaciji aktivnosti povezanih s pripremama Republike
Hrvatske za stalno članstvo u NATO-u, uključujući i pripreme za koordinacije
Vlade Republike Hrvatske, te obavlja i druge poslove iz svoje nadležnosti.

3.2.
Odsjek za vojno-sigurnosna pitanja i planiranje

Članak
15.

Odsjek za vojno-sigurnosna pitanja i planiranje prati
razvoj vojnopolitičkih odnosa unutar NATO saveza i razvoj vojno­po­litičke
strategije saveza, te vojnopolitičkih odnosa NATO-a i drugih međunarodnih
sigurnosnih i vojnih struktura; prati razvoj odnosa Republike Hrvatske i
priprema prijedloge i inicijative za una­prjeđenje vojnopolitičkih odnosa
Republike Hrvatske s NATO savezom; koordinira vojnopolitičku dimenziju odnosa
Republike Hrvatske s NATO savezom kroz pripremu odgovarajućih pri­jedloga,
inicijativa i dokumenata za usklađivanje rada nadležnih institucija Republike
Hrvatske; priprema koordinaciju Ministarstva s Ministarstvom obrane; prati,
inicira, koordinira i podupre sve aktivnosti vezane uz sudjelovanje državljana
Republike Hrvat­ske u strukturama i terenskim misijama NATO-a; prati aktiv­nosti
vojnih i vojno-promatračkih misija u Republici Hrvat­skoj i regiji; prati sve
ostale aktivnosti vezane uz rad NATO-a i PfP; prati aktivnosti Republike
Hrvatske u okviru vojnih i vojno-pro­ma­tračkih misija u inozemstvu, te obavlja
i druge poslove iz svog djelokruga.

4.
Odjel za zapadnu Europu

Članak
16.

Odjel
za zapadnu Europu prati, proučava i stručno obrađuje politička zbivanja i
bilateralne odnose Republike Hrvatske i zemalja zapadne Europe; surađuje s
DM/KU Republike Hrvatske u tim zemljama, te sa stranim diplomatskim misijama i
konzularnim uredima u Republici Hrvatskoj u vezi s razvojem političkih i
ukupnih odnosa sa zemljama zapadne Europe; prikuplja i obra­đuje potrebne
podatke, informacije i druga saznanja o državama iz navedene oblasti; analizira
podatke, informacije i saznanja iz diplomatskih krugova i drugih izvora;
izrađuje izvješća, analize, bilješke, podsjetnike i druge dokumente pri čemu se
posebno vodi računa o prioritetima u provedbi vanjske politike u odnosu na
zemlje iz djelokruga rada Odjela; predlaže mjere i priprema prijedloge za
adekvatno praćenje i analizu stanja odnosa s tim državama, za razvijanje i
unaprjeđivanje odnosa te poticanje bilateralne suradnje; surađuje s drugim
organizacijskim jedinicama u Ministarstvu, tijelima Republike Hrvatske,
organizacijama, udrugama i drugim subjektima u cilju usklađivanja, poticanja i
praćenja radnih aktivnosti na provedbi vanjske politike te obavlja i druge
poslove iz svog djelokruga.

5.
Odjel za srednju Europu

Članak
17.

Odjel
za srednju Europu prati, proučava i stručno obrađuje politička zbivanja i bilateralne
odnose Republike Hrvatske i zemalja srednje Europe, surađuje s DM/KU Republike
Hrvatske u tim zemljama, te sa stranim diplomatskim misijama i konzularnim
uredima u Republici Hrvatskoj u vezi s razvojem političkih i ukupnih odnosa sa
zemljama srednje Europe; prikuplja i obrađuje potrebne podatke, informacije i
druga saznanja o državama iz navedenog područja; analizira podatke, informacije
i saznanja iz diplomatskih krugova i drugih izvora; izrađuje izvješća, analize,
bilješke, podsjetnike i druge dokumente pri čemu se posebno vodi računa o
prioritetima u provedbi vanjske politike u odnosu na zemlje iz djelokruga rada
Odjela; predlaže mjere i priprema prijedloge za adekvatno praćenje i analizu
stanja odnosa s tim državama, za razvijanje i unaprjeđivanje odnosa te
poticanje bilateralne suradnje; surađuje s drugim organizacijskim jedinicama u
Ministarstvu, tijelima Republike Hrvatske, organizacijama, udrugama i drugim
subjektima u cilju usklađivanja, poticanja i praćenja radnih aktivnosti na
provedbi vanjske politike te radi druge poslove iz svog djelokruga rada.

6.
Odjel za jugoistočnu Europu

Članak
18.

Odjel
za jugoistočnu Europu, proučava i stručno obrađuje politička zbivanja i
problematiku bilateralnih odnosa država jugo­istočne Europe i pitanja povezana
s vanjskom politikom država jugoistočne Europe; vodi i koordinira rješavanje
određenih pitanja koja se pojavljuju u međusobnim odnosima između država a u
čijem rješavanju sudjeluje više resora; prikuplja i obrađuje potrebne podatke,
informacije i druga saznanja; analizira podatke, informacije i saznanja iz
diplomatskih krugova i drugih izvora; izrađuje izvješća, analize, bilješke,
podsjetnike i druge dokumente, pri tom posebno vodi računa o prioritetima u
provedbi vanjske politike iz djelokruga rada Odjela; predlaže mjere i priprema
prijedloge za adekvatno praćenje i analizu stanja odnosa s državama jugoistočne
Europe radi njihovog daljnjeg razvijanja i una­prjeđivanja te poticanja
bilateralne suradnje; surađuje i s drugim organizacijskim jedinicama u Ministarstvu,
tijelima Republike Hrvatske, organizacijama, udrugama i drugim subjektima u
cilju usklađivanja, poticanja i praćenja radnih aktivnosti na provedbi vanjske
politike; surađuje s diplomatskim misijama i konzularnim uredima Republike
Hrvatske u državama jugoistočne Europe, te s diplomatskim misijama i
konzularnim uredima u Republici Hrvatskoj, te obavlja i druge poslove iz svog
djelokruga.

7.
Odjel za SAD i Kanadu

Članak
19.

Odjel
za SAD i Kanadu prati, proučava i stručno obrađuje politička zbivanja i druge
relevantne procese i podatke važne za unaprjeđivanje bilateralnih odnosa
Republike Hrvatske sa SAD i Kanadom; prati ukupnu politiku pojedinih država iz
nadležnosti Odjela spram Republike Hrvatske i priprema i potiče odgova­rajuće
analize, rasprave i prijedloge radi utvrđivanja političkih stavova i
inicijativa Ministarstva; priprema potrebnu stručnu podlogu za koordinaciju i
usvajanje odgovarajućih političkih odluka povezanih s unaprjeđenjem uzajamnih
odnosa ili rješavanjem pojedinih pitanja u odnosima Republike Hrvatske s SAD i
Kanadom; prati unutarnjopolitički razvoj, gospodarsko stanje i društvene
prilike u zemljama iz nadležnosti Odjela i procjenjuje njihov utjecaj na
uzajamne odnose s Republikom Hrvatskom; prati uzajamne odnose između država iz nadležnosti
Odjela i utjecaj tih odnosa na bilateralne odnose s Hrvatskom, analizira
podatke, informacije i saznanja iz javnih, diplomatskih i drugih izvora, te
priprema izvješća, analize i drugu dokumentaciju potrebnu za diplomatsko
djelovanje, vodeći računa o ukupnim prioritetima i ciljevima državne politike
spram SAD i Kanade kao sastavnici razvijanja bilateralnih odnosa sa zemljama iz
nadležnosti Odjela; predlaže mjere i priprema prijedloge za odgovarajuće
praćenje stanja u pojedinim državama iz nadležnosti Odjela, uključujući
razrađenu i koordiniranu suradnju s diplomatskim misijama Republike Hrvatske u
zemljama iz nadležnosti Odjela; surađuje s drugim ustrojstvenim jedinicama
Ministarstva u pripremi cjelovite i usklađene međuresorske aktivnosti i nastupa
Republike Hrvatske spram zemalja iz nadležnosti Odjela; u svrhu ukupnog
promicanja interesa Republike Hrvatske; surađuje sa stranim diplomatskim
misijama u Republici Hrvatskoj, te obavlja druge poslove iz djelokruga svoga
rada.

3. Uprava za multilateralu i meĐunarodne
organizacije

Članak
20.

Uprava
za multilateralu i međunarodne organizacije prati, proučava i stručno obrađuje
politička zbivanja i druge relevantne procese povezane s pitanjima međunarodne
suradnje i sigurnosti, te djelovanja međunarodnih političkih i drugih
organizacija u toj oblasti; osobitu pozornost posvećuje pitanjima međunarodnog
mira, sigurnosti i suradnje; prati političke i druge aktivnosti UN, OESS-a i
europskih regionalnih organizacija; prati, proučava i stručno obrađuje tematiku
naoružanja u međunarodnim odnosima; prati, proučava i stručno obrađuje
političke i društvene procese od važnosti za međunarodne odnose, sigurnosti i
suradnju; prati, proučava, stručno obrađuje i promovira tematiku ljudskih prava
kao sastavnice demokratskog razvitka i međunarodnog mira; surađuje s
međunarodnim institucijama u Republici Hrvat­skoj; koordinira aktivnosti
Ministarstva i drugih tijela Republike Hrvatske u oblasti međunarodne suradnje.

Ustrojstvene
jedinice Uprave za multilateralu i međunarodne organizacije jesu:

1.
Odjel za UN;

2.
Odjel za regionalne organizacije;

3.
Odjel za ljudska prava;

4.
Odjel za suradnju s međunarodnim institucijama;

5.
Odjel za Pakt o stabilnosti.

 1. Odjel za UN

Članak
21.

Odjel
za UN prati politička, gospodarska i društvena pitanja UN te izvaneuropske
organizacije; prati djelovanja Vijeća sigurnosti, međunarodne političke krize,
mirovne operacije, borbu protiv terorizma, itd.; sudjeluje u oblikovanju
hrvatskih stajališta glede relevantnih pitanja koja su na agendi UN-a; priprema
i koordinira nastupe izaslanstava Republike Hrvatske na svim tijelima UN-a;
koordinira međuresorsku suradnju glede političkih pitanja koja su u nadležnosti
više tijela državne uprave, a od značaja su za hrvatsko djelovanje u sustavu
UN-a; prati rad, koordinira i priprema djelovanja Republike Hrvatske u
ECOSOC-u, njegovim funkcionalnim komisijama i UN-ovim globalnim konferencijama;
koordinira međuresorsku surađuju po gospodarskim i društvenim pitanjima
ECOSOC-a; prati rad specijaliziranih agencija UN i koordinira nastupe hrvatskih
predstavnika s nadležnim resorima; prati rad izvaneuropskih međunarodnih
organizacija (Organizacija afričkog jedinstva, Pokret nesvrstanih, Organizacija
islamske konferencije, Organizacija američkih država, Arapska liga, i ostalih);
vodi lobističke aktivnosti glede kandidatura Republike Hrvat­ske za članstvo u
tijelima UN-a, vodi i ažurira datoteku kandidatura stranih država za tijela UN;
nadzire izvršenje financijskih obveza prema UN sustavu i međunarodnim
organizacijama; prati rad ostalih tijela UN, te surađuje s Uredom UN-a u
Zagrebu; analizira podatke, informacije i saznanja iz diplomatskih i drugih
izvora o pitanjima iz svoje nadležnosti; priprema prijedloge i sudjeluje u
procesu oblikovanja odluka o stajalištima Republike Hrvatske u sustavu
Ujedinjenih naroda i izvan europskih organizacija te obavlja druge poslove iz
svog djelokruga rada.

Za
obavljanje poslova i zadaća iz ovog članka u Odjelu za UN ustrojava se:

1.1.
Odsjek za politička pitanja;

1.2.
Odsjek za ekonomska i socijalna pitanja.

1.1.
Odsjek za politička pitanja

Članak
22.

Odsjek
za politička pitanja Odjela za Ujedinjene narode prati stanje i politički
razvoj Ujedinjenih naroda i odnos UN spram drugih međunarodnih organizacija;
prati, analizira i informira nadležne jedinice Ministarstva o procesu reformi
sustava Ujedi­njenih naroda; priprema podatke, informacije i dokumentaciju
potrebne za utvrđivanje i koordiniranje politike Republike Hrvat­ske spram
Ujedinjenih naroda, uključujući i unaprjeđenje poli­tičkog profila Republike
Hrvatske u sustavu Ujedinjenih naroda; prati djelovanje Vijeća sigurnosti i
usklađivanje političkih odnosa vodećih članica sustava UN, u pogledu
najvažnijih međunarodnih pitanja, političkih kriza, vojnog, političkog i
humanitarnog djelovanja Ujedinjenih naroda; sudjeluje u pripremama i
koordinaciji nastupa izaslanstava Republike Hrvatske na svim razinama
djelovanja Ujedinjenih naroda; prati rad nadležnih međunarodnih tijela u
oblasti kontrole naoružanja i razoružanja, te koordinira potrebne aktivnosti
Ministarstva i drugih državnih tijela u toj oblasti; prati rad tijela državne
uprave od značaja za hrvatsko djelovanje u sustavu UN; prati rad izvaneuropskih
međunarodnih organizacija (Pokret nesvrstanih, OAJ, OIC, OAD, Arapska liga i
drugi); vodi lobističke aktivnosti glede kandidatura Republike Hrvatske u
sustavu UN; sudjeluje u ukupnom procesu oblikovanja stajališta Republike
Hrvatske o svim političkim pitanjima iz djelokruga rada Ujedinjenih naroda;
prati rad i surađuje s Uredom UN-a u Republici Hrvatskoj, te obavlja i druge
poslove iz svog djelokruga.

1.2.
Odsjek za ekonomska i socijalna pitanja

Članak
23.

Odsjek
za ekonomska i socijalna pitanja prati gospodarska i društvena pitanja UN-a i
sudjeluje u oblikovanju hrvatskih stajališta glede relevantnih pitanja koja su
na ekonomskoj i socijalnoj agendi UN-a; priprema i koordinira nastupe
izaslanstava Republike Hrvatske na gospodarskim forumima UN-a, koordinira
međuresorsku suradnju glede gospodarskih i socijalnih pitanja od značaja za
hrvatsko djelovanje u UN sustavu; prati rad, koordinira i priprema djelovanja
Republike Hrvatske u ECOSOC-u, njegovim funkcionalnim komisijama i UN-ovim
globalnim konferencijama; koordinira međuresorsku suradnju po gospodarskim i
društvenim pitanjima ECOSOC-a; prati rad specijaliziranih agencija UN-a i
koordinira nastupe hrvatskih predstavnika s nadležnim resorima; vodi lobističke
aktivnosti glede kandidatura Republike Hrvatske za članstvo u gospodarskim i
socijalnim tijelima UN-a; nadzire izvršenje financijskih obveza prema UN
sustavu i međunarodnim organizacijama; analizira podatke, informacije i
saznanja iz diplomatskih i drugih izvora o pitanjima iz svoje nadležnosti;
priprema prijedloge i sudjeluje u procesu oblikovanja odluka o stajalištima
Republike Hrvatske u sustavu UN-a i obavlja druge poslove iz svog djelokruga.

 2. Odjel za regionalne organizacije

Članak
24.

Odjel
za regionalne organizacije prati i koordinira političke poslove i odnose s
europskim i svjetskim regionalnim organizacijama; prati rad Vijeća Europe i
koordinira stručnu, resornu i programsku suradnju s Vijećem Europe; koordinira
rad stručnjaka raznih resora Republike Hrvatske u odborima Vijeća Europe;
sudjeluje u radu pojedinih tijela Vijeća Europe; potiče i pruža pomoć u
suradnji državnih tijela u odnosima s Vijećem Europe, a posebice Odboru za
vanjsku politiku, Odboru za europske integracije te Izaslanstvu Hrvatskog
sabora pri Parlamentarnoj skupštini Vijeća Europe; zadužen je za
Srednjoeuropsku inicijativu, Jadransko-jonsku inicijativu, Inicijativu za
suradnju u Jugoistočnoj Europi, Proces suradnje u Jugoistočnoj Europi,
Kvadrilateralu, proces suradnje u Podunavlju, Međunarodnu komisiju za zaštitu
rijeke Dunav, Radnu zajednicu Alpe-Jadran, Radnu zajednicu Podunavskih regija,
Riga inicijativu, Višegradsku skupinu, sastanke predsjednika srednjoeuropskih
država, ostale neinstitucionalne oblike regionalne suradnje, regionalne
konferencije, suradnju u okviru Euroregija, transgraničnu suradnju,
sudjelovanje jedinica lokalne i područne (regionalne) samouprave u međunarodnoj
suradnji, a u određenoj mjeri prati i Baltičko vijeće za suradnju, Crnomorsku
organizaciju za gospodarsku suradnju, Euro-mediteransko partnerstvo, Nordijsko
vijeće i ostale regionalne organizacije i inicijative; koordinira rad predstavnika
resora u pojedinim tijelima ostalih međunarodnih organizacija i inicijativa, te
obavlja i druge poslove iz svog djelokruga. Odjel prati rad i izvaneuropskih
regionalnih organizacija, a posebno AEC (Udru­ženje karipskih država), Afričku
uniju, ALADI (Latinsko­ame­ričko integracijsko udruženje), Andski savez,
Amazonsku zajednicu, AOSIS (Savez malih otočnih država), Arapsku ligu, ASEAN
(Udruženje država jugoistočne Azije), CICAL (Centar za razmjenu i suradnju
latinske Amerike), G-3, G-15, IBSA (Indija, Brazil, JAR), Organizaciju islamske
konferencije, OAS (Organizacija američkih država), Pokret nesvrstanih zemalja,
Rio grupu, SAARC (Organizacija za regionalnu suradnju zemalja južne Azije) i
Šangajsku šestorku.

 3. Odjel za ljudska prava

Članak
25.

Odjel
za ljudska prava radi na integriranju ljudskih prava u diplomatsko djelovanje
Ministarstva, analizira podatke, informacije i saznanja diplomatskih i drugih
izvora, te priprema prijedloge i sudjeluje u procesu oblikovanja odluka na
području zaštite i promicanja ljudskih prava, odnosno razvoja i primjene među­narodnog
prava o ljudskim pravima; sudjeluje u radu vladinih i drugih tijela na području
ljudskih prava, prati i proučava rad međunarodnih organizacija na polju
ljudskih prava i razvoj međunarodnog prava, prati razvoj i provedbu prihvaćenih
standarda na polju ljudskih prava u okviru Ujedinjenih naroda (posebno u okviru
UN-ove Komisije za ljudska prava te Komisije za status žena), Vijeća Europe
(Odbor za ljudska prava i njegovi pododbori te Odbor za bioetiku) i OESS-a
(Ured za demokratske institucije i ljudska prava – ODIHR); koordinira izradu
nacionalnih izvješća u skladu s konvencijama Ujedinjenih naroda i pravnim
instrumentima Vijeća Europe; sudjeluje na međunarodnim sastancima, prati
problematiku nestalih osoba i međunarodno humanitarno pravo te obavlja ostale
poslove i zadatke po potrebi; sudjeluje u aktivnostima nacionalnih komisija,
odbora i drugih tijela vezanih za to područje, a za neke od njih djeluje i kao
tajništvo; prati razvitak i aktivnosti civilnog društva u Republici Hrvatskoj;
surađuje s relevantnim nevladinim udrugama te obav­lja i druge poslove iz svog
djelokruga.

4.
Odjel za suradnju s međunarodnim organizacijama

Članak
26.

Odjel
za suradnju s međunarodnim organizacijama prati dje­lo­vanje Organizacije za
europsku sigurnost i suradnju (OESS), Ureda Ujedinjenih naroda za vezu (UNLO)
te ostalih agencija i ureda Ujedinjenih naroda (UN), Promatračke misije
(NATO/SFOR) i ostalih agencija za pomoć u Republici Hrvatskoj (u daljnjem
tekstu; međunarodne institucije), pruža i organizira pružanje odgovarajuće
stručne i druge pomoći navedenim među­narodnim institucijama, daje prijedloge
za poduzimanje mjera zaštite interesa Republike Hrvatske u svezi s radom i
djelovanjem navedenih međunarodnih institucija, te obavlja i druge poslove iz
svog djelokruga.

Za
obavljanje poslova i zadataka iz ovog članka ustrojavaju se sljedeći odsjeci:

4.1.
Odsjek za OESS;

4.2.
Odsjek za kooperativnu sigurnost i razoružanje.

4.1.
Odsjek za OESS

Članak
27.

Odsjek
za OESS prati djelovanje OESS-a, proučava i stručno obrađuje politička zbivanja
i druge relevantne procese u OESS-u; prati djelovanje područnih ureda Misije
OESS-a u Republici Hrvatskoj, u poslovima povratka izbjeglica, prava manjina,
poslova oko suđenja za ratne zločine, reformu pravosuđa i medija, te obav­lja
druge poslove iz svoje nadležnosti.

4.2.
Odsjek za kooperativnu sigurnost i razoružanje

Članak
28.

Odsjek
za kooperativnu sigurnost i razoružanje obavlja poslove na izvršavanju
međunarodno preuzetih obveza temeljem pristupanja Republike Hrvatske različitim
organizacijama, konvencija, režimima, procesima i inicijativama; poslove
praćenja rada organizacija, procesa i inicijativa, te aktivnosti na
implementaciji preuzetih obveza, sudjelovanje u radu nacionalnih i međunarodnih
radnih tijela (Prvi odbor Opće skupštine UN-a, Konferencija o razoružanju,
Komisija UN-a o razoružanju, Sporazum o konvencionalnim oružanim snagama u
Europi, Ohrid Border Process, RACVIAC, Kvadrilaterala (vojni dio – MLF
brigada), Otawska konvencija/razminiranje, Ugovor o sveobuhvatnoj zabrani
nuklearnih pokusa (CTBT), Međunarodna agencija za atomsku energiju IAEA,
Konvencija o fizičkoj zaštiti nuklearnog materijala (CPPNM), Haški pravilnik
postupanja protiv širenja balističkih projektila (HCOC)), izradu nacionalnih
izvješća po pojedinim grupama poslova, te obavlja druge poslove iz svoje
nadležnosti.

5.
Odjel za Pakt o stabilnosti

Članak
29.

Odjel
za Pakt o stabilnosti usmjerava svoje djelovanje i koordinira aktivnosti
Ministarstva vanjskih poslova i državne uprave u praćenju aktivnosti unutar sva
tri Radna stola i Regionalnog stola Pakta o stabilnosti; prati ostale
inicijative unutar PS-a; koordinira resorna ministarstava za pripremu sastanaka
u okviru PS-a, kako bi se osiguralo aktivno sudjelovanje Republike Hrvatske u
projektima i procesima PS-a te ostvario lakši pristup postojećim financijskim
institucijama i kreditnim mogućnostima; obavlja druge poslove iz svog
djelokruga rada.

4. Uprava za bilateralnu suradnju

Članak
30.

Uprava
za bilateralnu suradnju prati, proučava i stručno obrađuje političke,
gospodarske i druge odnose Republike Hrvat­ske sa zemljama izvan sustava
Europske unije i NATO-a; vodi i koordinira ukupne bilateralne odnose s tim
zemljama, skrbi o njihovom unaprjeđenju i potiče rješavanje uzajamnih pitanja;
posebno prati, proučava i stručno obrađuje odnose Republike Hrvat­ske sa
zemljama jugoistočne Europe, euroazijskim državama, zemljama Amerike izvan
sustava NATO-a, te zemljama Afrike, Australije, Oceanije, bliskog i srednjeg
istoka; vodi brigu o graničnim pitanjima Republike Hrvatske i u toj oblasti
koordinira djelovanja nadležnih institucija.

Ustrojstvene
jedinice Uprave za bilateralnu suradnju jesu:

1.
Odjel za Euroaziju;

2.
Odjel za zemlje Latinske Amerike, Australiju i Oceaniju;

3.
Odjel za Afriku, bliski i srednji Istok.

1.
Odjel za Euroaziju

Članak
31.

Odjel
za Euroaziju prati, proučava i stručno obrađuje poli­tička zbivanja i
bilateralne odnose Republike Hrvatske i zemalja Euroazije, izvan sustava
Europske unije i NATO-a; surađuje s DM/KU Republike Hrvatske u tim zemljama, te
sa stranim diplomatskim misijama i konzularnim uredima u Republici Hrvatskoj u
vezi s razvojem političkih i ukupnih odnosa sa zemljama Euroazije; prikuplja i
obrađuje potrebne podatke, informacije i druga saznanja o državama iz navedenog
područja; analizira podatke, informacije i saznanja iz diplomatskih krugova i
drugih izvora; izrađuje izvješća, analize, bilješke, podsjetnike i druge
dokumente pri čemu se posebno vodi računa o prioritetima u provedbi vanjske
politike u odnosu na zemlje iz djelokruga rada Odjela; predlaže mjere i
priprema prijedloge za adekvatno praćenje i analizu stanja odnosa s tim
državama, za razvijanje i unaprjeđivanje odnosa te poticanje bilateralne
suradnje; surađuje s drugim organizacijskim jedinicama u Ministarstvu, tijelima
Republike Hrvat­ske, organizacijama, udrugama i drugim subjektima u cilju
usklađivanja, poticanja i praćenja radnih aktivnosti na provedbi vanjske
politike, te radi druge poslove iz svog djelokruga rada.

2.
Odjel za zemlje Latinske Amerike, Australiju i Oceaniju

Članak
32.

Odjel
za zemlje Latinske Amerike, Australiju i Oceaniju prati, proučava i stručno
obrađuje politička zbivanja i problematiku bilateralnih odnosa Republike
Hrvatske i zemalja Latinske Amerike izvan sustava NATO-a, države Australije i
Oceanije te surađuje s diplomatskim misijama i konzularnim odjelima Repub­like
Hrvatske u tim zemljama, kao i diplomatskim misijama i konzularnim uredima tih
zemalja u Republici Hrvatskoj; sudjeluje u izradi nacrta i daje mišljenja o
potrebi sklapanja bilateralnih ugovora, te obavlja druge poslove iz svog
djelokruga rada.

3.
Odjel za Afriku, bliski i srednji Istok

Članak
33.

Odjel
za Afriku, bliski i srednji Istok prati unutarnje i vanj­sko­političke
aktivnosti zemalja Afrike, bliskog i srednjeg Istoka kao i bilateralne odnose
između tih zemalja i Republike Hrvatske; prati i analizira vanjskopolitička
zbivanja; kontaktira sa stranim diplomatima; kontaktira i surađuje sa DM/KU
Republike Hrvat­ske u svijetu; kontaktira i surađuje s drugim tijelima državne
uprave; izrađuje redovite polugodišnje i godišnje planove i iz­vješća; izrađuje
preglede, informacije, analize i izvješća za potrebe Ministarstva, ostalih
tijela državne uprave, te obavlja druge poslove iz svog djelokruga rada.

 5. Uprava
za meĐunarodnu gospodarsku suradnju

Članak
34.

Uprava
za međunarodnu gospodarsku suradnju osigurava provođenje gospodarskog dijela
utvrđene vanjske politike Repub­like Hrvatske, posebno na području gospodarske
diplomacije; prati, proučava, koordinira i unapređuje gospodarske odnose
Republike Hrvatske na bilateralnoj i multilateralnoj razini; usklađuje i prati
djelovanje diplomata zaduženih za gospodarske poslove u DM/KU Republike
Hrvatske; obavlja koordinativnu ulogu i aktiv­no surađuje s drugim
institucijama Republike Hrvatske u njihovim gospodarskim aktivnostima u
inozemstvu; u suradnji i koordinaciji s Ministarstvom gospodarstva, rada i
poduzetništva i Agencijom za promicanje izvoza i ulaganja, prati i usklađuje
djelovanje podružnica Agencije za promicanje izvoza i ulaganja u inozemstvu;
koordinira djelovanje DM/KU Republike Hrvatske s djelovanjem podružnica
Agencije u inozemstvu; promiče i štiti gospodarske interese Republike Hrvatske
i projekte od nacionalnog interesa; prati i izvješćuje o svim važnim
gospodarskim događanjima u svijetu, te gospodarskim aktivnostima institucija
Republike Hrvatske, važnim za vanjsko-političke aktivnosti Republike Hrvatske;
sudjeluje zajedno s mjerodavnim ministarstvima u bilateralnim i multilateralnim
pregovorima iz područja gospodarstva; inicira i sudjeluje u promociji hrvatskog
gospodarstva u inozemstvu; sudjeluje u radu mješovitih odbora za gospodarsku
suradnju; kontaktira sa stranim diplomatskim misijama i konzularnim uredima u
Republici Hrvatskoj po poslovima i zadacima iz djelokruga Uprave za međunarodnu
gospodarsku suradnju.

Ustrojstvene jedinice Uprave za međunarodnu
gospodarsku suradnju su:

1. Odjel za gospodarsku bilateralu;

2.  Odjel za
gospodarske organizacije i integracije;

1. Odjel za gospodarsku bilateralu

Članak
35.

Odjel
za gospodarsku bilateralu provodi gospodarski dio vanjske politike Republike
Hrvatske prema europskim i izvaneuropskim zemljama, posebno na području
gospodarske diplomacije; prati i usklađuje rad diplomata zaduženih za gospodarske
poslove u DM/KU Republike Hrvatske; prati, proučava, koordinira i unapređuje
gospodarske odnose Republike Hrvatske na bilateralnoj razini; sudjeluje zajedno
s mjerodavnim ministarstvima u pregovorima o bilateralnim ugovorima iz područja
gospodarstva; sudjeluje u radu mješovitih odbora za gospodarsku suradnju;
prati, koordinira i organizira susrete Gospodarskog diplomatskog kluba; prati i
koordinira aktivnosti Radne skupine za promociju gospodarske diplomacije
Republike Hrvatske; inicira i sudjeluje u promociji hrvatskog gospodarstva u
inozemstvu; izrađuje posebne preglede, informacije, izvješća i analize iz
područja gospodarske bilaterale; te obavlja druge poslove iz svog djelokruga
rada.

Za obavljanje poslova i zadaća iz ovog članka u
Odjelu za gospodarsku bilateralu osnivaju se sljedeći odsjeci:

1.1. Odsjek za europsku bilateralnu gospodarsku
suradnju;

1.2. Odsjek za izvaneuropsku bilateralnu gospodarsku
surad­nju.

1.1.
Odsjek za europsku bilateralnu gospodarsku suradnju

Članak
36.

Odsjek
za europsku bilateralnu gospodarsku suradnju prati, proučava, unapređuje
gospodarske odnose Republike Hrvatske na bilateralnoj razini s europskim
zemljama, u njima promiče i štiti gospodarske interese Republike Hrvatske, te
obavlja druge poslove iz nadležnosti Odjela za gospodarsku bilateralu.

1.2. Odsjek za izvaneuropsku bilateralnu gospodarsku
suradnju

Članak
37.

Odsjek za izvaneuropsku bilateralnu gospodarsku
suradnju prati, proučava, unapređuje gospodarske odnose Republike Hrvat­ske na
bilateralnoj razini s izvaneuropskim zemljama, u njima promiče i štiti
gospodarske interese Republike Hrvatske, te obav­lja druge poslove iz
nadležnosti Odjela za gospodarsku bilateralu.

2.
Odjel za gospodarske organizacije i integracije

Članak
38.

Odjel
za gospodarske organizacije i integracije organizira pra­­ćenje gospodarskih
aktivnosti međunarodnih organizacija, asocijacija i inicijativa; prati
gospodarske aktivnosti specijaliziranih agencija i ostalih institucija iz
sistema UN-a, kao što su UNCTAD, UN/ECE, UNDP, WIPO, FAO, ITC, IFAD, IMO, WTO,
te drugih institucija; aktivno prati i u suradnji s nadležnim institucijama
Republike Hrvatske sudjeluje u aktivnostima Svjetske trgovinske organizacije;
zajedno s nadležnim institucijama Re­pub­like Hrvatske sudjeluje u
multilateralnim pregovorima iz po­d­­ručja gospodarstva; u koordinaciji s
ostalim dijelovima državne uprave, aktivno sudjeluje u radu gospodarskog dijela
pregovaranja s Europskom unijom; prati i surađuje s gospodarskim asocijacijama
kao što su CEFTA i EFTA i ostalim europskim i izvaneuropskim gospodarskim
asocijacijama; prati aktivnosti među­narodnih financijskih institucija kao što
su IMF, World Bank Group, EBRD, EIB, CEB i druge; koordinira radom institucija
državne uprave u procesu pristupa Republike Hrvatske u OECD; aktivno sudjeluje
u radu gospodarskog dijela SEI-a, SECI inicijative, te ostalih inicijativa;
prati i surađuje s gospodarskim asocijacijama kao što su ECOWAS (Ekonomska
zajednica zapadno­afričkih zemalja), SADC (Južnoafrička razvojna zajednica),
NEPAD (Novo partnerstvo za razvoj Afrike), APEC (Azij­sko­pacifička gosp.
zajednica), CARICOM (Karipska zajednica), MERCOSUR (Zajedničko južno tržište),
NAFTA (Sjeverno­ame­rički ugovor o slobodnoj trgovini), ALCA (Zona slobodne
trgovine Amerika), BID (Interamerička banka za razvoj), CEPAL (Gospodarska
komisija za Latinsku Ameriku i Karibe), ANZUS (Australija, Novi Zeland, SAD),
ESCAP (Economic and Social Council for Asia and the Pacific), ARF (Asean
Regional Forum); izrađuje posebne preglede, informacije, izvješća i analize iz
područja gospodarske multilaterale; obavlja druge poslove iz svog djelokruga
rada.

6. Uprava za meĐunarodnu kulturnu suradnju

Članak
39.

Uprava
za međunarodnu kulturnu suradnju s nadležnim ministarstvima i političkim
upravama Ministarstva usklađuje djelatnost diplomatskih misija i konzularnih
ureda u području kulture, znanosti i prosvjete u inozemstvu, organizira i
koordinira dnevno informiranje službe vanjskih poslova, oblikuje, izrađuje,
održava i ažurira internetske i intranetske stranice službe vanjskih poslova,
te obavlja i druge poslove iz svog djelokruga.

Ustrojstvene
jedinice Uprave za međunarodnu kulturnu su­rad­nju su:

1.
Odjel za kulturnu promidžbu;

2.
Odjel za informiranje;

3.
Odjel za web stranice.

1.
Odjel za kulturnu promidžbu

Članak
40.

Odjel
za kulturnu promidžbu svojim djelokrugom rada objedinjuje sve poslove
koordiniranja i provedbe hrvatske vanjske kulturne, znanstvene i prosvjetne
politike, kao i poslove promidžbe Republike Hrvatske; kontinuirano, sustavno i
sadržajno promiče bilateralne kulturne, znanstvene i prosvjetne odnose sa
zemljama Europe i izvaneuropskim zemljama, te multilateralne kulturne,
znanstvene i prosvjetne suradnje, te obavlja druge poslove iz svog djelokruga
rada.

 2. Odjel za informiranje

Članak
41.

Odjel
za informiranje obavlja poslove dnevnog informiranja Ministarstva i DM/KU
Republike Hrvatske; priprema biltene koji se temelje na obrađenim prilozima iz
domaćih i stranih medija i drugih otvorenih izvora; izrađuje posebna izvješća,
preglede ili informacije za potrebe službe vanjskih poslova; bavi se odabirom i
prevođenjem članaka iz stranog tiska, agencijskih vijesti, radija i TV postaja;
koordinira internu i eksternu elektronsku komunikaciju; pohranjuje prikupljena
izvješća u Odjelu u elektronskom i papirnatom obliku; obavlja poslove dnevnog
informiranja Ministarstva i DM/KU Republike Hrvatske; priprema izvješća koja se
temelje na obrađenim prilozima iz domaćih i stranih medija, obavlja poslove
prevođenja svih vrsta tekstova s hrvatskog na strane jezike i obratno kao i
lektoriranje tekstova; obavlja poslove dnevnog informiranja službe vanjskih
poslova; prati i analizira domaće i međunarodne novinske i elektronske medije i
ostale otvorene izvore; planira i organizira praćenje i prevođenje iz tih
izvora; obavlja poslove prevođenja, uređuje izvješća na temelju tako
prikupljenih priloga; obrađuje i priprema posebna izvješća u svrhu informiranja
službe vanjskih poslova; izrađuje periodične preglede medija za potrebe
ministra, državnih tajnika i ostalih dužnosnika Ministarstva, te obavlja druge
poslove iz svoje nadležnosti.

 3. Odjel za web stranice

Članak
42.

Odjel
za web stranice oblikuje, izrađuje, održava i ažurira internetske i intranetske
stranice službe vanjskih poslova; sadržajno priprema, uređuje i prevodi,
odnosno, organizira prevođenje na strane jezike za potrebe internetske stranice
i za druge promotivne svrhe; koordinira poslove u svezi s prevođenjem te
izradom i ažuriranjem internetskih i intranetskih stranica službe vanjskih
poslova; koordinira internu i eksternu elektronsku komunikaciju; pohranjuje
prikupljena izvješća u Odjelu u elektronskom i papirnatom obliku; distribuira i
otprema biltene Odjela za informiranje elektronskim putem; fotografira i
izrađuje foto-arhiv Ministarstva, te obavlja druge poslove iz svog djelokruga.

7. Uprava za konzularne poslove

Članak
43.

Uprava
za konzularne poslove obavlja poslove u svezi zaštite prava i interesa
Republike Hrvatske i njezinih državljana koji prebivaju ili borave u
inozemstvu; stjecanja prava vlasništva nekretnina stranih pravnih i fizičkih
osoba u Republici Hrvatskoj; izrade nacrta prijedloga ugovora iz područja
viznog sustava i drugih dvostranih ugovora iz područja konzularnih poslova;
izdavanja diplomatskih i službenih putovnica; izdavanja odobrenja za prelet i/ili
slijetanje stranih državnih i vojnih zrakoplova, te odobrenja za uplovljavanje
državnih i/ili vojnih brodova; surađuje u obavljanju konzularnih poslova sa
stranim DM/KU i među­narodnim organizacijama akreditiranim u RH; obavlja
upravne i stručne poslove vezane za analiziranje i praćenje pitanja među­narodnog
prava i međunarodnih odnosa; priprema konzularnih službenika i namještenika u
DM/KU; pribavljanje i evidentiranje propisa iz konzularnog prava te davanje
stručnih mišljenja; praćenje hrvatskog i stranog zakonodavstva iz područja
konzularnih poslova; praćenje konzularnog rada DM/KU te izrada analitičkih
izvješća i jedinstvenih naputaka.

Ustrojstvene
jedinice Uprave za konzularne poslove su:

1.
Odjel za državljanstvo i putne isprave;

2.
Odjel za strance;

3.
Odjel za imovinskopravne poslove;

4.
Odjel za međunarodnopravnu pomoć;

5.
Odjel za koordinaciju i praćenje rada DM/KU.

1.
Odjel za državljanstvo i putne isprave

Članak
44.

Odjel
za državljanstvo i putne isprave obavlja poslove koji se odnose na: posredovanje
i koordinaciju između DM/KU i nad­ležnih državnih tijela u pogledu zahtjeva za
stjecanje i prestanak hrvatskog državljanstva; reguliranje vojne obveze
hrvatskih državljana u inozemstvu i vođenje propisanih evidencija; obavljanje
upravnih poslova u vezi s izdavanjem putnih isprava u DM/KU obradu zahtjeva za
izdavanje putovnica po zahtjevima zaprimljenim u DM/KU u sklopu centralizirane
izrade putovnica, vođenje evidencija na informacijskom sustavu Ministarstva o
izdanim putnim ispravama hrvatskih državljana; izdavanje službenih i
diplomatskih putovnica i vođenje o tomu odgo­varajućih evidencija; pripremanje
izvješća, naputaka i stručnih mišljenja koji se odnose na poslove iz djelokruga
rada Odjela.

2.
Odjel za strance

 Članak 45.

Odjel
za strance obavlja stručne i upravne poslove koji se odnose na posredovanje i
koordinaciju u vezi s postupcima vezanim za izdavanje viza po zahtjevima u
DM/KU, i postupcima po zahtjevima za reguliranje statusa stranaca u Republici
Hrvatskoj; izvješćivanje stranih diplomatskih misija i konzularnih ureda o
postupanjima u odnosu na strane državljane na osnovi Bečke konvencije o
konzularnim odnosima; obavljanje poslova u vezi s izdavanjem diplomatskih
odobrenja za prelet i slijetanje stranih državnih i vojnih zrakoplova te uplovljavanje
stranih državnih i vojnih brodova; obavljanje poslova u vezi s ishođenjem
odobrenja za prolazak stranih vojnih transporta; izradu nacrta prijed­loga
ugovora o promjenama viznog režima te drugih ugovora iz područja konzularnih
poslova; pripremanje izvješća, naputaka i stručnih mišljenja koji se odnose na
poslove iz djelokruga rada Odjela.

 3. Odjel za imovinskopravne poslove

Članak
46.

Odjel
za imovinskopravne poslove obavlja stručne poslove koji se odnose na poslove u
vezi sa stjecanjem prava vlasništva nekretnina u Republici Hrvatskoj stranih
pravnih i fizičkih osoba; posredovanje i koordinaciju između DM/KU i nadležnih
državnih tijela u poslovima koji se tiču nasljeđivanja, alimentacijskih
potraživanja; pružanja pravne pomoći hrvatskim državljanima koji žive ili
borave u inozemstvu u vezi s ostvarivanjem prava i zaštitom iz područja
socijalne skrbi, mirovinskog i socijalnog osiguranja; poslove koji se odnose na
ostvarivanja carinskih i poreznih olakšica; te priprema izvješća, naputke i
stručna mišljenja koja se odnose na poslova iz djelokruga rada Odjela.

4.
Odjel za međunarodnopravnu pomoć

if !supportEmptyParas endif

Članak
47.

Odjel
za međunarodnopravnu pomoć obavlja upravne i struč­ne poslove koji se odnose
na: posredovanje i koordinaciju između nadležnih tijela državne uprave i
diplomatskih misija i konzularnih ureda Republike Hrvatske, koji na osnovi
odredbi Bečke konvencije o konzularnim odnosima obavljaju javnobilježničke
poslove u inozemstvu; obavljanje poslova matičarstva i međunarod­nopravne
pomoći; suradnju u pripremi i izradi konzularnih konvencija i međunarodnih
sporazuma; stručno praćenje promjena iz područja međunarodnopravne pomoći u
građanskim, kaznenim i upravnim stvarima te pripremanja izvješća, naputaka i
stručnih mišljenja koja se odnose na poslove iz djelokruga rada Odjela.

5.
Odjel za koordinaciju i praćenje rada DM/KU

Članak
48.

Odjel
za koordinaciju i praćenje rada DM/KU obavlja stručne poslove koji se odnose
na: pripremu konzularnih službenika i namještenika za odlazak na rad u DM/KU;
pribavljanje i evidentiranje propisa iz konzularnog prava te davanje stručnih
mišljenja; praćenje hrvatskog i stranog zakonodavstva iz područja konzularnih
poslova te pripremanje jedinstvenih naputaka za rad DM/KU; suradnju s drugim
nadležnim državnim tijelima u izradi prijedloga i davanju mišljenja; praćenje i
koordiniranje rada DM/KU u obavljanju konzularnih poslova te davanje prijedloga
za poboljšanje učinkovitosti rada; pripremanje konzularnih konzultacija;
pripremanje izvješća, naputaka i drugih stručnih mišljenja koji se odnose na
poslove iz djelokruga rada Odjela.

8. Uprava za hrvatske manjine, iseljeniŠtvo i
useljeniŠtvo

Članak
49.

Uprava
za hrvatske manjine, iseljeništvo i useljeništvo vodi skrb o uvažavanju statusa
hrvatskih autohtonih manjina u europskim državama i ostvarivanju njihovih
manjinskih prava; prati provedbu i poštivanje prihvaćenih europskih standarda u
zaštiti manjina u zemljama u kojima žive; podupire etničku, vjersku, kulturnu i
jezičku samosvijest te pravo na osobitost vlastitog kulturnog života i nacionalnih
tradicija; prati promjene u migracijskoj politici i legislativi država
primateljica; bavi se problematikom hrvatskih manjina, prati njihov pravni i
politički položaj; održava stalnu suradnju s predstavnicima hrvatskih
manjinskih organizacija te surađuje i koordinira s odgovarajućim institucijama
u zemlji i inozemstvu u svezi ostvarivanja manjinskih prava; sudjeluje u
iniciranju, izradi i primjeni dvostranih ugovora za zaštitu prava hrvatskih
nacionalnih manjina; bavi se problematikom hrvatskog iseljeništva, prati njihov
pravni i politički položaj, te ukazuje na slučajeve diskriminiranja naših
iseljenika u pojedinim zemljama; održava stalnu suradnju s predstavnicima
hrvatskih iseljeničkih organizacija te surađuje i koordinira s odgovarajućim
institucijama u zemlji i inozemstvu u svezi ostvarivanja iseljeničkih prava;
obavlja upravne i stručne poslove koji se odnose na pripremu, predlaganje i
provedbu mjera za poticanje povratka pripadnika hrvatskog naroda i članova
njihovih obitelji; provodi pripreme za njihov brži povratak te lakše
uključivanje u društveni, gospodarski i kulturni život u Republici Hrvatskoj;
daje informacije, savjete i drugu stručnu pomoć useljenicima; surađuje s
resornim tijelima državne uprave u pitanjima zbrinjavanja useljenika, povratka
mladih te njihovog školovanja i stipendiranja u Republici Hrvatskoj, te obavlja
i druge poslove iz svog djelokruga.

Ustrojstvene
jedinice Uprave za hrvatske manjine, iselje­ništvo i useljeništvo su:

1.
Odjel za hrvatske manjine;

2.
Odjel za hrvatsko iseljeništvo i useljeništvo.

1.
Odjel za hrvatske manjine

Članak
50.

Odjel
za hrvatske manjine vodi skrb o uvažavanju statusa hrvatskih autohtonih manjina
u europskim državama i ostvarivanju njihovih manjinskih prava; prati provedbu i
poštivanje prihvaćenih europskih standarda u zaštiti manjina u zemljama u kojima
žive; podupire etničku, vjersku, kulturnu i jezičku samosvijest te pravo na
osobitost vlastitog kulturnog života i nacionalnih tradicija; prati promjene u
migracijskoj politici i legislativi država primateljica; bavi se problematikom
hrvatskih manjina, prati njihov pravni i politički položaj te ukazuje na
slučajeve diskriminiranja naših manjina u pojedinim zemljama; održava stalnu
suradnju s predstavnicima hrvatskih manjinskih organizacija te surađuje i
koordinira s odgovarajućim institucijama u zemlji i inozemstvu u svezi
ostvarivanja manjinskih prava; sudjeluje u iniciranju, izradi i primjeni
dvostranih ugovora za zaštitu prava hrvatskih nacionalnih manjina; sudjeluje u
radu međunarodnih kongresa, konferencija i radnih skupina vezanih uz zaštitu
prava manjina u europskim zemljama (Vijeće Europe, SEI, Radna zajednica Alpe
Jadran), te obavlja i druge poslove iz svog djelokruga.

2.
Odjel za hrvatsko iseljeništvo i useljeništvo

Članak
51.

Odjel
za hrvatsko iseljeništvo i useljeništvo bavi se problematikom hrvatskog
iseljeništva, prati njihov pravni i politički položaj te ukazuje na slučajeve
diskriminiranja naših iseljenika u pojedinim zemljama; održava stalnu suradnju
s predstavnicima hrvatskih iseljeničkih organizacija te surađuje i koordinira s
odgovarajućim institucijama u zemlji i inozemstvu u svezi ostvarivanja
iseljeničkih prava; sudjeluje u radu međunarodnih kongresa, konferencija i
radnih skupina, obavlja upravne i stručne poslove koji se odnose na pripremu,
predlaganje i provedbu mjera za poticanje povratka pripadnika hrvatskog naroda
i članova njihovih obitelji; provodi pripreme za njihov brži povratak te lakše
uključivanje u društveni, gospodarski i kulturni život u Republici Hrvatskoj;
daje informacije, savjete i drugu stručnu pomoć useljenicima; surađuje s
resornim tijelima državne uprave u pitanjima zbrinjavanja useljenika, povrat­ka
mladih te njihovog školovanja i stipendiranja u Republici Hrvat­skoj; pruža
pomoć u poduzetničkim ulaganjima i aktivnostima kroz organiziranje i provođenje
informativne, promidžbene i naklad­nič­ke djelatnosti s ciljem povratka i
useljavanja, te obavlja i druge poslove iz svog djelokruga.

 9. TajniŠtvo

Članak
52.

Tajništvo
obavlja organizacijske, materijalne i financijske poslove, poslove
informatizacije, poslove nabave, te poslove zaštite na radu, održavanja i
internih usluga; obavlja analitičke poslove i poslove planiranja razvoja službe
vanjskih poslova; obavlja stručne poslove pri kupnji novih objekata i
rekonstrukciji postojećih, stručne poslove oko opremanja i uređenja DM/KU i
Ministarstva; organizira poslove planiranja i projekcije godišnjih projekata;
rješava po zahtjevima DM/KU i ustrojstvenih jedinica Ministarstva; obavlja
poslove informatičke podrške u svim funkcijama službe vanjskih poslova u zemlji
i inozemstvu; brine o urednom i pravilnom korištenju materijalno-financijskih
sredstava i imovine, odlučuje o sklapanju i izvršavanju ugovora iz svoje
nadležnosti, te obavlja i druge poslove iz svog djelokruga.

Ustrojstvene
jedinice Tajništva su:

1.
Odjel za razvoj i podršku službe vanjskih poslova;

2.
Odjel za računovodstvo i financijsko planiranje;

3.
Odjel za nabavu;

4.
Odjel za informacijske sustave

5.
Odjel za zaštitu na radu, održavanje i interne usluge.

1.
Odjel za razvoj i podršku službe vanjskih poslova

Članak
53.

Odjel
za razvoj i podršku službe vanjskih poslova koordinira i obavlja poslove
analize stanja, planiranja razvoja i osiguravanja materijalno-tehničkih
pretpostavki za rad službe vanjskih poslova; koordinira i obavlja poslove
standardizacije pokretne i nepokretne imovine i opremljenosti Ministarstva i
DM/KU; poslove racionalizacije u korištenju materijalno-financijske imovine
služ­be vanjskih poslova; poslove planiranja i projekcije godišnjih projekata i
izrade izvješća; obavlja poslove upravljanja imovinom; obavlja stručne poslove
pri kupnji novih objekata i rekonstrukciji postojećih; kontaktira i surađuje s
Vladom Republike Hrvatske i tijelima državne uprave u poslovima iz djelokruga
rada; obavlja stručne poslove oko opremanja i uređenja DM/KU, rezidencija i
Ministarstva; vodi zbirku umjetnina; priprema i obavlja poslove investicijskog
održavanja; kontaktira i obilazi DM/KU te rješava njihove zahtjeve iz
djelokruga rada Odjela; priprema podloge za donošenje odluka državnog tajnika
Ministarstva; obavlja pripreme diplomatskih službenika i namještenika, te obav­lja
ostale poslove iz svog djelokruga.

Za
obavljanje poslova i zadaća iz ovog članka u Odjelu za razvoj i podršku službe
vanjskih poslova ustrojavaju se sljedeći odsjeci:

1.1.
Odsjek za razvoj i podršku;

1.2.
Odsjek za upravljanje imovinom.

1.1.
Odsjek za razvoj i podršku

Članak
54.

Odsjek
za razvoj i podršku službi vanjskih poslova koordinira i obavlja poslove
analize stanja, planiranja razvoja i osiguranja materijalno-tehničkih
pretpostavki za rad službe vanjskih poslova; koordinira i obavlja poslove
standardizacije pokretne i nepokretne imovine i opremljenosti Ministarstva i
DM/KU; poslove racionalizacije u korištenju materijalno-financijske imovine
služ­be vanjskih poslova; poslove planiranja i projekcije godišnjih projekata i
izrade izvješća; kontaktira i obilazi DM/KU te rješava njihove zahtjeve iz
djelokruga rada Odjela; priprema podloge za donošenje odluka tajnika
Ministarstva; obavlja pripreme diplo­mat­skih službenika i namještenika, te
obavlja ostale poslove iz svog djelokruga.

1.2.
Odsjek za upravljanje imovinom

Članak
55.

Odsjek
za upravljanje imovinom obavlja stručne poslove pri kupnji i najmu novih
objekata u DM/KU i pripadajućih rezidencija, te pri rekonstrukciji postojećih,
izrađuje projektni program za adaptaciju objekata i pripadajuće idejno rješenje
(veza na mjere sigurnosti, protokol); obavlja poslove opremanja i uređenja
Ministarstva, DM/KU i rezidencija; izrađuje planove i projekcije godišnjih
investicijskih projekata, materijalnih i nematerijalnih investicija
Ministarstva; sudjeluje u stručnom dijelu izrade polu­godišnjih i godišnjih
planova uređenja Ministarstva i DM/KU; vodi zbirku umjetnina u vlasništvu
Ministarstva, te umjetnina posuđenih od galerija, muzeja, umjetnika, te obavlja
i druge poslove iz svog djelokruga.

2.
Odjel za računovodstvo i financijsko planiranje

Članak
56.

Odjel
za računovodstvo i financijsko planiranje obavlja poslove u vezi s osiguranjem
sredstava za rad službe vanjskih poslova; vodi financijsko i računovodstveno
poslovanje; izrađuje i pred­laže donošenje financijskih planova; nadzire
namjensko tro­šenje sredstava; obavlja poslove plana i analize; pribavlja i
izrađuje izvješća o financijskom poslovanju; obavlja poslove ra­čuno­­vodstva i
knjigovodstva za službu vanjskih poslova i druge poslove u svezi s financijskim
i računovodstvenim poslovanjem službe vanjskih poslova, te obavlja druge
poslove iz svog djelokruga.

Za
obavljanje poslova i zadaća iz ovoga članka u Odjelu za računovodstvo i
financijsko planiranje osnivaju se sljedeći od­sjeci:

2.1.
Odsjek za računovodstvo;

2.2.
Odsjek za devizno poslovanje;

2.3.
Odsjek za plan i analizu;

2.4.
Odsjek za kapitalnu imovinu.

2.1.
Odsjek za računovodstvo

Članak
57.

Odsjek
za računovodstvo prati i izučava zakone i druge propise vezane za financijsko i
računovodstveno poslovanje; izrađuje periodične, polugodišnje i završne račune;
vrši usklađivanje i konsolidaciju računovodstvenih podataka za Ministarstvo i
DM/KU; vrši ažuriranje nabave kapitalne imovine; organizira godišnji popis i
inventuru osnovnih sredstava; vrši knjiženje svih poslovnih događaja,
kontrolira dokumentaciju roba i usluge, vrši pravovremeno plaćanje svih obveza;
vrši poslove vezane za Državnu riznicu; organizira i provodi obračun plaća;
obavlja poslove vezane uz blagajničko poslovanje; radi odgovarajuća izvješća u
svezi računovodstvenog poslovanja.

2.2.
Odsjek za devizno poslovanje

Članak
58.

Odsjek
za devizno poslovanje vrši obradu dokumentacije odnosno usklađivanje stanja,
kontiranje, unos i kontroliranje financijske dokumentacije iz svih DM/KU u
inozemstvu, a u skladu sa zakonskim i podzakonskim aktima koji uređuju prora­čun­sko
i devizno poslovanje; sudjeluje u pripremi i izradi periodič­nih, polugodišnjih
i završnih računa; priprema djelatnike za rad na financijskim poslovima u
DM/KU; obavlja devizni platni promet s inozemstvom i usko surađuje sa HNB i
drugim poslovnim bankama; prati i izučava propise iz domene proračunskog i
deviznog poslovanja.

2.3.
Odsjek za plan i analizu

Članak
59.

Odsjek
za plan i analizu izrađuje mjesečni, kvartalni i go­dišnji plan Proračuna za
tekuću godinu, te planove za tekuće i kapitalne izdatke; izrađuje izvješće o
izvršenju Proračuna i poslovanja Ministarstva za prethodnu godinu; izrađuje
mjesečne zah­tjeve Ministarstvu financija za plaće djelatnika i tekuće izdatke;
izvješćuje o ostvarenim financijskim prihodima i rashodima svih DM/KU, kao i
analizu ostvarenog plana; vodi evidenciju i obra­čun plaća djelatnika u
inozemstvu; izvješćuje o troškovima ugovornih djelatnika, stanarina i školarina
u DM/KU; vrši unos u sustav riznice mjesečnih planova, revidiranih planova,
rezervacija i zahtjeva za sredstva za plaće i tekuće izdatke.

2.4.
Odsjek za kapitalnu imovinu

Članak
60.

Odsjek
za kapitalnu imovinu obavlja poslove vezane uz praćenje stanja i promjena na
kapitalnoj imovini (sredstvima), što obuhvaća evidenciju svih promjena u
Ministarstvu uključujući 77 DM/KU, upisivanje kapitalne imovine u knjigu
evidencije, po komadu i cijeni, otvaranje kartice i dodjela inventurnog broja,
smještaj imovine na odgovarajući DM/KU i Ministarstvo, na temelju listi,
odnosno izvješća o viškovima i manjkovima, knji­ženja o promjenama kapitalne
imovine po DM/KU-ima (razmještaj), usklađivanje s DM/KU-ima po kontima, a na
temelju bilance, priprema i obuka djelatnika prije odlaska na rad u DM/KU.

3.
Odjel za nabavu

Članak
61.

Odjel
za nabavu obavlja poslove redovite nabave roba i usluga (dugotrajna imovina,
potrošni materijal, usluge), sukladno utvrđenom postupku nabave temeljem Zakona
o javnoj nabavi; izrađuje godišnji plan nabave te prati i usklađuje realizaciju
iste, sukladno pozicijama proračuna; kontinuirano vodi evidenciju postupaka
nabave male i velike vrijednosti, te dostavlja evidencijsko izvješće drugom
tijelu državne uprave; priprema odluke o osnivanju stručnog povjerenstva za
provedbu postupka određene nabave; raspisuje i provodi postupak javnog
nadmetanja, te ostale oblike provođenja postupka nabave, sukladno Zakonu o
javnoj nabavi; sklapa godišnje ugovore s dobavljačima roba i usluga, koordinira
i surađuje s Odjelom za zaštitu na radu, održavanje i interne usluge vezano za
preseljenje osobnih stvari diplomata i službenika pri odlasku i povratku iz
DM/KU; te poslove vezane uz pripremu otpreme i dopreme pošiljaka iz DM/KU
(cestovnih, brodskih, zrakoplovnih); kontinuirano prati i postupa po carinskim
zakonima i propisima; obavlja poslove vezane uz stalno i privremeno
skladištenje materijala, poslove materijalne likvidacije računa; vodi poslove
evidencije i organizacije službenih putovanja te poslove rezervacije hotela;
kontaktira i surađuje s drugim tijelima državne uprave, organizacijskim
jedinicama Ministarstva, te sa DM/KU po poslovima i zadacima iz svog djelokruga
rada; obavlja i druge poslove iz svog djelokruga.

Za
obavljanje poslova i zadaća iz ovog članka u Odjelu za nabavu ustrojavaju se
sljedeći odsjeci:

3.1.
Odsjek pripreme i kontrole postupka nabave;

3.2.
Odsjek za izvršenje nabave robe i usluga.

3.1. Odsjek pripreme i kontrole postupka nabave

Članak
62.

Odsjek
za pripreme i kontrole postupka nabave priprema podlogu i izrađuje godišnji
plan potreba Ministarstva, priprema pisane odluke o osnivanju stručnog
povjerenstva, sukladno Zakonu o javnoj nabavi, ispituje tržište, priprema
dokumentaciju za nadmetanje, te raspisuje i provodi postupak javnog nadmetanja
kao i ostale oblike provođenja postupka nabave; sklapa godišnje ugovore s
dobavljačima roba i usluga, zaprima zahtjeve potreba organizacijskih jedinica
Ministarstva, te ih prati i usklađuje s godišnjim planom nabave; prati
realizaciju nabave po pozicijama proračuna, vodi evidenciju nabave
Ministarstva, te dostavlja izvješće o istom drugom tijelu uprave; obavlja i
druge poslove po nalogu voditelja Odsjeka i načelnika Odjela.

3.2. Odsjek za izvršenje nabave roba i usluga

Članak
63.

Odsjek
za izvršenje nabave roba i usluga obavlja poslove izvršenje nabave roba i
usluga sukladno utvrđenom postupku nabave, surađuje s Odjelom za zaštitu na
radu, održavanje i interne usluge vezano za preseljenje diplomata i službenika
Ministarstva, vodi poslove otpreme i dopreme pošiljaka (cargo otprema), vodi
poslove evidencije i organiziranja službenih putovanja, te poslove likvidacije
i obrade ulaznih faktura.

4.
Odjel za informacijske sustave

Članak
64.

Odjel
za informacijske sustave obavlja poslove planiranja, razvoja i održavanja
informacijskih sustava; sudjeluje u utvrđi­va­nju i organiziranju programa i
projekata informatizacije; utvrđuje norme za odabir, nabavu i uporabu osnovne i
dopunske strojne i programske opreme za korisnički rad, u zemlji i inozemstvu;
osigurava informatičku podršku svim funkcijama službe vanjskih poslova u zemlji
i inozemstvu; prati domaće i međunarodne propise, preporuke i norme, koje se
odnose na oblikovanje i primjenu strategija informacijskih tehnologija te
obavlja druge poslove iz svog djelokruga rada.

 Obavljanje
poslova i zadaća iz ovog članka u Odjelu za informacijske sustave osnivaju se
sljedeći odsjeci:

4.1. Odsjek za bazu podataka;

4.2.
Odsjek za informatičku podršku.

4.1.
Odsjek za bazu podataka

Članak
65.

Odsjek
za bazu podataka obavlja poslove projektiranja, i raz­voja informacijskih
sustava u području baza podataka, te sudje­luje u njihovom održavanju;
projektira, koordinira i organizira izradu i primjenu programskih i
aplikativnih rješenja te ih razvija, održava i integrira; koordinira »centar za
podršku« aplikativnog dijela sustava IKOS; daje stručne analize i preporuke za
uvođenje i primjenu komercijalnih aplikativnih rješenja; prati i analizira
informacijske tehnologije, predlaže i utvrđuje norme za odabir, nabavu i korištenje
osnovne i dopunske strojne, programske i mrežne opreme za korisnički rad, u
zemlji i inozemstvu i mjere za unaprjeđenje rada informacijskog sustava, te
predlaže rješenja za njihovu primjenu u Ministarstvu i DM/KU; prati poslovne
procese kod korisnika; sukladno potrebama i zahtjevima korisnika mijenja
vlastita ili upućuje na izmjene u komercijalnim program­skim i aplikativnim
rješenjima; pruža stručnu pomoć korisnicima u području svoje nadležnosti,
organizira rješenja za unaprjeđenje njihova rada te obavlja i druge poslove iz
svog djelokruga.

4.2.
Odsjek za informatičku podršku

Članak
66.

Odsjek
za informatičku podršku osigurava i daje infor­matičku podršku korisnicima
informacijskih sustava, izvornim i pratećim funkcijama Ministarstva; sudjeluje
u održavanju informacijskih sustava Ministarstva, te poslovima planiranja i
razvoja; osigurava funkcioniranje »centra za podršku« sustava IKOS; priprema za
rad, održava i administrira korisnička računala; konfigurira korisnička
računala za mrežni rad prema naputcima nadležnih službi Ministarstva; predlaže
i provodi umrežavanje korisničkih računala u ustrojstvenim jedinicama
Ministarstva i u DM/KU, te sudjeluje u njihovom povezivanju na lokalne mreže i
sustave Ministarstva, povezivanju na Internet, te povezivanju korisničkih
računala s DM/KU, prema sigurnosnim naputcima i u suradnji s nadležnim službama
Ministarstva; osigurava informatičko osposobljavanje službenika i namještenika
u Ministarstvu i diplomat­sko-konzularnoj mreži; pomaže i osigurava izradu
složenih raču­nalnih obrada; sudjeluje u grafičkim obradama teksta, slike, te
izradi grafičkih proizvoda te obavlja i druge poslove iz svog djelokruga.

5.
Odjel za zaštitu na radu, održavanje i interne usluge

Članak
67.

Odjel
za zaštitu na radu, održavanje i interne usluge obavlja poslove vezane za
primjenu propisa zaštite na radu (zaštita zdrav­lja radnika, objekti,
prostorije i prostori namijenjeni za rad, obav­ljanje rada na siguran način i
dr.); održavanje opreme Ministarstva (toplinske stanice, klima uređaji, plinski
bojleri, instalacije centralnog grijanja, vodovodne i električne instalacije,
protupožarni aparati, dizala i dr.); organizira poslove usluga domara, poslove
čišćenja (osim rada čistačica koordinira potrebe za uslugama vanjskih
dobavljača za potrebe pranja kamenih površina, zavjesa, prozora i sl.);
internih ugostiteljskih usluga i održavanje opreme koja se koristi u kafićima,
organizacije prijevoza dužnosnika i djelatnika Ministarstva, dežurstava vozača;
organizira i provodi, u suradnji s Odjelom za nabavu i Odjelom za razvoj i
podršku službi vanjskih poslova, preseljenje djelatnika Ministarstva pri
odlasku na rad i povratku sa rada iz DM/KU Republike Hrvatske u inozemstvu,
organizira različite vrste transporta u i iz DM/KU, namještaja i razne opreme
za potrebe veleposlanstava i rezidencija; organizira održavanje vozila voznog
parka Ministarstva i pojedinih DM/KU te obavlja i druge poslove iz svog
djelokruga.

Za
obavljanje poslova i zadaća iz ovog članka u Odjelu za zaštitu na radu,
održavanje i interne usluge ustrojavaju se sljedeći odsjeci:

5.1.
Odsjek za zaštitu na radu i održavanje;

5.2.
Odsjek za vozni park.

5.1.
Odsjek za zaštitu na radu i održavanje

Članak
68.

Odsjek
za zaštitu na radu i održavanje obavlja sve poslove vezane za primjenu propisa
zaštite na radu (zaštita zdravlja radnika, objekti, prostorije i prostori
namijenjeni za rad, obavljanje rada na siguran način i dr.); održavanje opreme
Ministarstva (top­linske stanice, klima-uređaji, plinski bojleri, instalacije
centralnog grijanja, vodovodne i električne instalacije, protupožarni aparati,
dizala, agregati i dr.); organizira poslove usluga domara, poslova čišćenja
(osim rada čistačica koordinira potrebe za uslugama vanjskih dobavljača za
potrebe pranja kamenih površina, zavjesa, prozora i sl.); organizira
angažiranje vanjskih dobavljača za ostale potrebe raznih popravaka (prozora,
roleta i dr.); organizira potrebne zahvate na sustavu kanalizacije
Ministarstva, odvoza raznih vrsta otpada; organizira prikupljanje i odvoženje
starog papira, organizira rad internih ugostiteljskih usluga i održavanja
opreme koju koriste kafići.

5.2.
Odsjek za vozni park

Članak
69.

Odsjek
za vozni park organizira prijevoz dužnosnika i ostalih djelatnika Ministarstva
za službene potrebe, dežurstva vozača; organizira i provodi, u suradnji s
Odjelom za nabavu i Odjelom za razvoj i podršku službi vanjskih poslova,
preseljenja dužnos­nika i djelatnika Ministarstva pri odlasku ili povratku s
rada iz DM/KU Republike Hrvatske u inozemstvu; obavlja različite vrste transporta
u i iz DM/KU namještaja i razne druge opreme za potrebe veleposlanstava i
rezidencija generalnih konzulata, prije­voz raznog promidžbenog materijala i
umjetnina za potrebe raznih izložbi; organizira održavanje vozila voznog parka
Ministarstva i pojedinih DM/KU; vodi evidenciju o načinu korištenja voznog
parka i obavlja druge poslove iz djelokruga.

10. Uprava za pravne i kadrovske poslove

Članak
70.

Uprava
za pravne i kadrovske poslove prati i proučava hrvat­sko zakonodavstvo,
usklađuje izradu zakona i drugih propisa iz djelokruga službe vanjskih poslova,
izrađuje normativne akte iz službe vanjskih poslova, provodi postupak osnivanja
diplomatskih misija i konzularnih ureda u inozemstvu, provodi postupak
imenovanja i opoziva počasnih konzula Republike Hrvatske u inozemstvu, provodi
postupak imenovanja i razrješenja dužnosnika te postavljenja i opoziva šefova
DM/KU, provodi postupak osnivanja i zatvaranja DM/KU Republike Hrvatske u
inozemstvu; prati profesionalni razvoj, osposobljavanje i usavršavanje državnih
službenika i namještenika u tijeku službe; brine o razvoju ustroja DM/KU i
obavlja poslove u svezi svih radnopravnih pitanja službenika i namještenika
Ministarstva.

Unutar Uprave za pravne i kadrovske poslove
ustrojavaju se:

1. Odjel za pravne poslove;

2. Odjel za kadrovske poslove.

1.
Odjel za pravne poslove

Članak
71.

Odjel
za pravne poslove sudjeluje u izradi prijedloga i uskla­đuje izradu zakona i
drugih propisa iz djelokruga službe vanjskih poslova; izrađuje nacrte
pravilnika, naputke, pojašnjenja radi provođenja zakona; priprema plan rada
Ministarstva na temelju nacrta planova rada ustrojstvenih jedinica
Ministarstva; daje očitovanje na prijedloge ugovora iz nadležnosti tajništva
(ugovori o prodaji, ugovori o zakupu i najmu nekretnina, ugovori o nabavi i
dr.); daje stručna mišljenja i objašnjenja u vezi s primjenom i provedbom
zakona i podzakonskih akata, ostvaruje suradnju s drugim tijelima državne
uprave i vlasti (zakonodavne, izvršne, sudske) u pitanjima iz svog djelokruga;
provodi postupke po prigovorima podnijetim ministru protiv rješenja prvog
stupnja kojim se odlučuje o pravima i obvezama službenika iz službe; provodi
postupak osnivanja diplomatskih misija i konzularnih ureda u inozemstvu;
provodi postupke zbog lakše povrede službene dužnosti po ovlasti ministra;
obavlja poslove primitka i otpreme pošte, evidentiranja pismena te poslove
pismohrane za službu vanjskih poslova, te evidenciju pečata, žigova i štambilja
sukladno Uredbi o uredskom poslovanju te obavlja i druge poslove iz svog djelokruga.

Za
obavljanje poslova i zadaća iz ovoga članka, u Odjelu za pravne poslove
ustrojavaju se sljedeći odsjeci:

1.1.
Odsjek za unutarnje pravo i pravnu regulativu;

1.2.
Odsjek za pisarnicu i arhiv.

1.1.
Odsjek za unutarnje pravo i pravnu regulativu

Članak 72.

Odsjek
za unutarnje pravo i pravnu regulativu obavlja poslove u svezi praćenja
određenih pravnih područja osobito u pogledu izvršavanja zakona i drugih
propisa; ostvaruje suradnju s drugim tijelima državne uprave i vlasti u
pitanjima iz svog djelokruga; provodi postupak osnivanja diplomatskih misija i
konzularnih ureda u inozemstvu; vodi postupak imenovanja i opoziva počasnih
konzula Republike Hrvatske u inozemstvu, postupak imenovanja vojnih izaslanika
Republike Hrvatske u inozemstvu te evidenciju pečata, žigova i štambilja
sukladno Uredbi o ured­skom poslovanju; sudjeluje u izradi prijedloga zakona i
drugih propisa iz djelokruga službe vanjskih poslova, izrađuje nacrte
pravilnika, naputke i pojašnjenja radi provođenja zakona; provodi postupke po
prigovorima podnijetim ministru protiv rješenja prvog stupnja kojim se odlučuje
o pravima i obvezama službenika iz službe; provodi postupke zbog lakše povrede
službene dužnosti po ovlasti ministra; daje očitovanja na prijedloge zakonskih
odnosno podzakonskih prijedloga drugih upravnih tijela; daje stručna mišljenja
i objašnjenja u vezi s primjenom i provedbom zakona i podzakonskih akata; daje
očitovanja na ugovore iz nadležnosti Tajništva, te obavlja i druge poslove iz
svog djelokruga.

1.2.
Odsjek za pisarnicu i arhiv

Članak
73.

Odsjek
za pisarnicu i arhiv obavlja poslove primitka i otpreme pošte, evidentiranja i
urudžbiranja pismena, primitak diplomatske pošte, te poslove u vezi otpreme
diplomatske pošte putem teklića, pilota i kurirske službe; poslove pismohrane
za službu vanjskih poslova, te obavlja i druge poslove iz svog djelokruga.

2.
Odjel za kadrovske poslove

Članak
74.

Odjel
za kadrovske poslove provodi postupak odabira kandidata, organizira i provodi
natječaj te selekcijski postupak odabira kandidata za rad u Ministarstvu;
provodi selekciju i daje prijedlog odabira djelatnika Ministarstva poradi
rasporeda u DM/KU ili druge uprave unutar Ministarstva; organizira i provodi
interni na­tje­čaj za popunu slobodnih mjesta u DM/KU; provodi upućivanje
djelatnika na pripreme za odlazak na mandat u DM/KU; kontinuirano prati
karijerni razvoj, promaknuće djelatnika; provodi inoviranje i prilagodbu
instrumentarija za odabir djelatnika; koordinira radom i razvojem kadrovskog
informacijskog sustava; koordinira postupak kandidature građana Republike
Hrvatske za rad u među­narodnim organizacijama i njihovim terenskim misijama;
obavlja poslove u svezi s prijamom službenika i namještenika u službu vanjskih
poslova; provodi postupak imenovanja i razrješenja dužnosnika te postavljenja i
opoziva šefova DM/KU Republike Hrvatske; obavlja raspored službenika i
namještenika na radna mjesta unutar Ministarstva te u DM/KU; obavlja poslove u
svezi svih radno-pravnih pitanja šefova DM/KU, dužnosnika, službenika i
namještenika; vodi osobne očevidnike i evidencije; vrši istraživanja, analize
poslova i zadataka iz djelokruga rada Odjela; te obavlja i druge poslove iz
svog djelokruga.

Za
obavljanje poslova i zadaća iz ovoga članka, u Odjelu za kadrovske poslove
ustrojavaju se sljedeći odsjeci:

2.1.
Odsjek za ljudske potencijale;

2.2.
Odsjek za radno-pravna pitanja.

2.1.
Odsjek za ljudske potencijale

Članak
75.

Odsjek
za ljudske potencijale provodi odabir kandidata, organizira i provodi natječaj
te selekcijski postupak odabira kandidata za rad u Ministarstvu; provodi
selekciju i daje prijedlog odabira djelatnika Ministarstva poradi rasporeda u
DM/KU ili druge uprave unutar Ministarstva; organizira i provodi interni
natječaj za popunu slobodnih mjesta u DM/KU; provodi upućivanje dje­lat­nika na
pripreme za odlazak na mandat u DM/KU; kontinuirano prati karijerni razvoj,
promaknuće i promociju djelatnika, provodi inoviranje i prilagodbu
instrumentarija za odabir djelatnika; koordinira radom i razvojem kadrovskog
informacijskog sustava; koordinira postupak kandidature građana Republike
Hrvatske za rad u međunarodnim organizacijama i njihovim terenskim misijama;
vodi različite evidencije, istraživanja, analize poslova i zadataka iz
djelokruga rada Odsjeka; kontinuirano radi na unaprje­đenju rada Odsjeka te
obavlja i druge poslove iz svog djelokruga.

2.2.
Odsjek za radno-pravna pitanja

Članak
76.

Odsjek
za radno-pravna pitanja obavlja poslove u svezi s prijemom službenika i
namještenika u službu vanjskih poslova; provodi postupak imenovanja i
razrješenja dužnosnika te postav­ljenja i opoziva šefova DM/KU Republike
Hrvatske; obavlja raspored službenika i namještenika na radna mjesta unutar
Ministarstva te u DM/KU; obavlja poslove u svezi svih radno-pravnih pitanja
šefova DM/KU, dužnosnika, službenika i namještenika; vodi osobne očevidnike i
evidencije; vrši analizu poslova i zadataka iz djelokruga rada Odsjeka te
obavlja i druge poslove iz svog djelokruga.

11. Diplomatski protokol

Članak
77.

Diplomatski
protokol ustrojava se kao uprava u sastavu Ministarstva koja obavlja stručne,
organizacijske, upravne i tehničke poslove protokola za potrebe Ministarstva, a
po potrebi i drugih ministarstava; koordinira poslove ceremonijala posebnih
svečanih i drugih prigoda od značaja za Republiku Hrvatsku (državni i službeni
posjeti, domaći i međunarodni skupovi i sl.); vodi postupke za dobivanje
suglasnosti stranim veleposlanicima, generalnim konzulima, počasnim konzulima i
vojnim izaslanicima, koordinira poslove koji se odnose na ostvarivanje prava
predstavnika drugih država i međunarodnih organizacija u Republici Hrvat­skoj,
te obavlja druge protokolarne poslove na prijedlog ministra vanjskih poslova.

Radi
obavljanja poslova iz stavka 1. ovog članka u Diplo­mat­skom protokolu
ustrojavaju se:

1.
Odjel za imunitete i privilegije;

2.
Odjel za ceremonijal i posjete.

1.
Odjel za imunitete i privilegije

Članak
78.

Odjel
za imunitete i privilegije vodi, organizira i koordinira poslove koji proizlaze
iz Bečke konvencije o diplomatskim odnosima i iz Bečke konvencije o konzularnim
odnosima posebice vezano uz primjenu imuniteta i privilegija, te drugih među­narod­nih
akata i diplomatsko-konzularnih običaja; surađuje u izradi međunarodnih ugovora
u kojima se predstavništvu ili članovima omogućuju olakšice vezane uz navedene
Bečke konvencije, radi na ovjeri obrazaca za ostvarenje olakšica, obavlja
viziranje i ovjeru putovnica stranim predstavnicima, evidentira i objavljuje
diplomatske i konzularne liste, te vodi brigu o ažuriranoj objavi podataka iz
lista na Internetu, prima zahtjeve za agrémente i egzekvature, te koordinira
odgovore na te zahtjeve, vodi postupke za dobivanje suglasnosti stranim
veleposlanicima, generalnim konzulima, počasnim konzulima i vojnim
izaslanicima, obavlja poslove oko izdavanja i samo izdavanje diplomatskih, konzularnih
i službenih identifikacijskih iskaznica stranim predstavnicima, izdaje stalne
propusnice za ulazak u međunarodni prostor Zračne luke Zagreb, evidentira i
rješava franšize stranih predstavnika, vodi diplomatsko-konzularnu
korespondenciju, koordinira pisanje čestitki i drugih pisama stranim
državnicima, priprema i objavljuje stranim diplomatskim i konzularnim
predstavništvima protokolarna pravila u Republici Hrvatskoj, surađuje s DM/KU
Republike Hrvatske posebice vezano uz primjenu uzajamnosti, surađuje s drugim
ministarstvima u Republici Hrvatskoj vezano uz poslove koje obavlja, posebno s
Ministarstvom unutarnjih poslova i Ministarstvom financija, surađuje s gradskim
vlastima, te obavlja i druge poslove iz svog djelokruga.

2.
Odjel za ceremonijal i posjete

Članak
79.

Odjel
za ceremonijal i posjete predlaže i osmišljava ceremonijalna pravila za sve
prigode, odrađuje i osmišljava preseanse domaćih i stranih dužnosnika, zastava
i pravila etikecije te provodi aktivnosti vezane za službene posjete i putovanja
državnih dužnosnika o čijim programima brine Diplomatski protokol; prikuplja
podatke i priprema kalendar posjeta, putovanja; neposredno je uključen u rad
organizacionih odbora međunarodnih skupova u Republici Hrvatskoj; predlaže plan
sredstava i troškove putovanja dužnosnika u inozemstvo i stranih posjeta iz
inozemstva; brine o osiguranju prijevoza za strana izaslanstva; osmišljava
poklone ministra i državnih tajnika za strane dužnosnike; vodi evidenciju
primljenih poklona; vodi evidenciju troškova svih putovanja i reprezentacija,
izrađuje izvješća o tome za Vladu Republike Hrvatske; vodi evidenciju o
odlikovanjima stranih državljana koje predlaže ministar; vodi brigu o dočeku i
ispraćaju stranih novoakreditiranih veleposlanika, o predaji njihovih kopija vjerodajnica,
organizira njihove nastupne i oproštajne posjete; te obavlja i druge poslove
vezane za ceremonijal i posjete.

12.
Diplomatska akademija

Članak
80.

Diplomatska
akademija organizira i provodi stručno usavrša­vanje kroz opće i posebne
programe iz područja važnih za službu vanjskih poslova, putem tečajeva,
seminara, predavanja i drugih oblika stručne izobrazbe, provodi pripreme
državnih službenika i namještenika za rad u DM/KU; objavljuje publikacije za
službu vanjskih poslova, te obavlja i druge poslove iz svog djelokruga.

U sastavu Diplomatske akademije je Biblioteka
Ministarstva.

Za obavljanje poslova i zadaća u Diplomatskoj
akademiji ustrojavaju se sljedeći odjeli:

1. Odjel za diplomatsko usavršavanje i izdavaštvo;

2. Odjel za pripreme.

 1. Odjel za diplomatsko usavršavanje i
izdavaštvo

Članak
81.

Odjel
za diplomatsko usavršavanje osmišljava, predlaže, organizira i provodi stručno
usavršavanje iz područja međunarodnih odnosa, vanjske politike i diplomacije za
službenike Ministarstva i drugih tijela državne uprave koja se bave odnosima
Republike Hrvatske s inozemstvom, predlaže, organizira i provodi stručni
diplomatski studij i specijalističke diplomatske, konzularne i administrativne,
te tečajeve stranih jezika; organizira i provodi tečajeve savjetničke i druge
stručne ispite u službi vanjskih poslova; kontinuirano prati, predlaže, provodi
i kontrolira stručna usavršavanja djelatnika Ministarstva u suradnji s Odjelom
za kadrovske poslove; organizira međunarodne i domaće seminare, simpozije i konferencije
i tečajeve, te obavlja i druge poslove iz svog djelokruga.

Za obavljanje poslova i zadaća iz ovog članka u
Odjelu za diplomatsko usavršavanje i izdavaštvo ustrojavaju se sljedeći od­sjeci:

1.1.
Odsjek za diplomatsko usavršavanje;

1.2.
Odsjek za izdavaštvo.

1.1. Odsjek za diplomatsko usavršavanje

Članak
82.

Odsjek
za diplomatsko usavršavanje osmišljava, predlaže, orga­nizira i provodi stručno
usavršavanje iz područja među­narodnih odnosa, vanjske politike i diplomacije
za službenike Ministarstva i drugih tijela državne uprave koja se bave odnosima
Republike Hrvatske s inozemstvom, predlaže, organizira i provodi stručni
diplomatski studij i specijalističke diplomatske, konzularne i administrativne,
te tečajeve stranih jezika; organizira i provodi tečajeve savjetničke i druge
stručne ispite u službi vanjskih poslova; kontinuirano prati, predlaže, provodi
i kontrolira stručna usavršavanja djelatnika Ministarstva u suradnji s Odjelom
za kad­rovske poslove; organizira međunarodne i domaće seminare, simpozije i
konferencije i tečajeve, te obavlja i druge poslove iz svog djelokruga.

1.2.
Odsjek za izdavaštvo

Članak
83.

Odsjek
za izdavaštvo objavljuje publikacije za službu vanj­skih poslova, te obavlja i
druge poslove iz svog djelokruga.

2.
Odjel za pripreme i strane jezike

Članak
84.

Odjel
za pripreme i strane jezike, u suradnji s drugim ustrojstvenim jedinicama
Ministarstva, kao i ostalim državnim tijelima i drugim ustanovama u Republici
Hrvatskoj, osmišljava, predlaže, organizira i provodi pripreme za rad šefova
diplomatskih misija i konzularnih ureda; profesionalnih i ugovornih diplomata i
administrativnog osoblja koji su odlukom ministra raspoređeni na rad u
diplomatske misije i konzularne urede Republike Hrvatske; provodi postupak po
natječajima za stipendije za diplomatsko usa­vršavanje; sudjeluje u
organizaciji tečajeva stranih jezika za potrebe službe vanjskih poslova;
organizira i provodi učenje stranih jezika za službenike i namještenike u
službi vanjskih poslova; organizira i provodi učenje stranih jezika za
službenike prije odlaska na rad u DM/KU; vodi Biblioteku Ministarstva i
predlaže nabavku stručne literature za potrebe službe vanjskih poslova;
objavljuje zbirke radova od interesa za službu vanjskih poslova, te obavlja i
druge poslove iz svog djelokruga.

Za obavljanje poslova i zadaća iz ovog članka u
Odjelu za pripreme i strane jezike ustrojavaju se sljedeći odsjeci:

2.1. Odsjek za pripreme;

2.2. Odsjek za strane jezike.

2.1.
Odsjek za pripreme

Članak
85.

Odsjek za pripreme, u suradnji s drugim ustrojstvenim
jedinicama Ministarstva, kao i ostalim državnim tijelima i drugim ustanovama u
Republici Hrvatskoj, osmišljava, predlaže, organizira i provodi pripreme za rad
šefova diplomatskih misija i konzularnih ureda; profesionalnih i ugovornih
diplomata i administrativnog osoblja koji su odlukom ministra raspoređeni na
rad u diplomatske misije i konzularne urede Republike Hrvatske; provodi
postupak po natječajima za stipendije za diplomatsko usavršavanje; vodi
Biblioteku Ministarstva i predlaže nabavku stručne literature za potrebe službe
vanjskih poslova; objavljuje zbirke radova od interesa za službu vanjskih
poslova, te obavlja i druge poslove iz svog djelokruga.

2.2. Odsjek za strane jezike

Članak
86.

Odsjek
za strane jezike u suradnji s upravama MVP, a po potrebi i sa školama stranih
jezika, organizira i provodi učenje stranih jezika za službenike i namještenike
u službi vanjskih poslova, a koji su prilagođeni ciljanim grupama diplomatskih
i administrativnih poslova u službi; organizira i provodi učenje stranih jezika
za službenike prije odlaska na rad u DM/KU.

13. Uprava za sigurnosnu analitiku i zaŠtitu komunikacija

Članak
87.

Uprava
obavlja poslove vezane uz sigurnost službe vanjskih poslova, poslove u svezi s
komunikacijskim sustavima i druge poslove u skladu s posebnim propisima.

14. KATEGORIZACIJA
DIPLOMATSKIH MISIJA
I KONZULARNIH UREDA

Članak
88.

Diplomatske
misije se kategoriziraju u skladu sa sljedećim uvjetima:

–
diplomatske misije u zemlji primateljici koja je stalna članica Vijeća
sigurnosti Ujedinjenih naroda;

– diplomatske misije u zemlji gdje je sjedište
međunarodnih organizacija;

– diplomatske misije u susjednim zemljama;

– diplomatske misije u zemljama članicama Europske
unije;

– diplomatske misije u zemlji od značajnog
gospodarskog interesa;

– diplomatske misije u zemlji s brojnim hrvatskim
iselje­niš­tvom;

– diplomatske misije u europskim zemljama u
tranziciji;

– diplomatske misije u zemljama članicama NATO-a;

– diplomatske misije u ostalim zemljama.

Članak 89.

Konzularni uredi razvrstavaju se u tri kategorije u
skladu s obimom poslova i složenosti u postupanju:

– pružanje usluga hrvatskim državljanima i Hrvatima u
inozemstvu,

– gospodarski interes,

– politički interes.

Članak 90.

Diplomatske misije i konzularni uredi koji će biti
osnovani u skladu s člankom 10. Zakona o vanjskim poslovima, kategorizirat će
se u skladu s uvjetima iz članka 82. i 83. ove Uredbe.

Popis kategorizacije diplomatskih misija i
konzularnih ureda sastavni je dio ove Uredbe koji se ne objavljuje u »Narodnim
novinama« (Prilog 1. i Prilog 2.).

15.
PRIJAM U SLUŽBU VANJSKIH POSLOVA ZA
POJEDINE DRŽAVNE SLUŽBENIKE BEZ NATJEČAJA
I OKVIRNI BROJ

Članak
91.

Natječaj
nije obavezan za prijam u službu vanjskih poslova za službenike sigurnosti,
ugovorno diplomatsko i administrativno tehničko osoblje i za državljane države
primateljice, pod uvjetom da ispunjavanju uvjete za obavljanje određenih
poslova, u skladu s Pravilnikom o unutarnjem redu službe vanjskih poslova.

Članak
92.

Okvirni
broj državnih službenika i namještenika u upravama i odjelima Ministarstva
vanjskih poslova te diplomatskim misijama i konzularnim uredima sastavni je dio
ove Uredbe, koji se ne objavljuje u »Narodnim novinama«.

Ustroj diplomatskih misija i konzularnih ureda, broj
i struk­tu­ra diplomatskog, konzularnog i administrativno-tehničkog osob­lja te
ostala prava i obveze službenika i namještenika u službi vanjskih poslova,
utvrdit će se Pravilnikom o unutarnjem redu službe vanjskih poslova i Uredbom o
plaćama, dodacima i naknadama u službi vanjskih poslova.

16.
SAMOSTALNI ODJEL ZA ODNOSE S JAVNOŠĆU

Članak
93.

Samostalni
odjel za odnose s javnošću izvješćuje javnost i diplomatski zbor o stavovima
Ministarstva. Informira ministra o dnevnom pregledu domaćih i stranih medija iz
nadležnosti Ministarstva, pravi priopćenja, kontaktira predstavnike medija,
organizira tiskovne konferencije za potrebe Ministarstva, te obavlja i druge
poslove iz svoje nadležnosti.

17.
SAMOSTALNI ODJEL ZA UNUTARNJI NADZOR

Članak
94.

Samostalni
odjel za unutarnji nadzor sustavno i kontinuirano nadzire zakonito, učinkovito,
usklađeno i racionalno djelovanje diplomatskih misija i konzularnih ureda u
obavljaju poslova iz njihove nadležnosti radi postizanja optimalnih kadrovskih,
materijalnih i prostornih standarda za funkcioniranje diplomatskih misija i
konzularnih ureda, predlaže konkretna rješenja i pobolj­šanja, vodeći računa o
ugledu i mogućnostima Republike Hrvat­ske, daje prijedloge za poboljšanje i
dostizanje radnih i životnih uvjeta zaposlenog osoblja na približno istom nivou
u svim diplomatskim misijama i konzularnim uredima, te obavlja druge poslove iz
svoje nadležnosti.

18.
SAMOSTALNI ODJEL ZA ANALITIKU

Članak
95.

Samostalni
odjel za analitiku obavlja poslove političke analize na razini Ministarstva;
skuplja i objedinjuje relevantne informacije iz svih dostupnih domaćih i
stranih izvora, te iz vlastite diplomatske mreže, medija, stručne i znanstvene
literature; analizira prikupljene podatke, upućuje na aktualne probleme i
pravce razvoja; izrađuje analize međunarodno-političkog položaja Re­pub­like
Hrvatske; daje prijedloge za njegovo poboljšanje; održa­va redovne sastanke
Savjeta Ministarstva čiji su članovi ugledni politolozi i novinari; održava
redovite konzultacije s odjelima za analizu Ministarstava vanjskih poslova
zemalja koje su najzanimljivije za Republiku Hrvatsku, te se uključuje u rad
koordinacija analitičara i planera koje se redovito organiziraju pri Europskoj
uniji i NATO savezu; obavlja djelatnosti Odjela koje su usmjerene na korisnike
izvan uobičajenih diplomatskih kanala tj. na javnost u državama u kojima
Republika Hrvatska diplomatski dje­luje izradom govora i novinskih članaka za
potrebe ministra vanjskih poslova i ostalih dužnosnika Vlade; uspostavlja i
održa­va odnose s domaćim i stranim istraživačkim institutima; organizira i
sudjeluje u organizaciji konferencija i skupova u Republici Hrvatskoj te
obavlja druge poslove iz svog djelokruga.

19.
SAMOSTALNI ODJEL ZA MEĐUNARODNOPRAVNE POSLOVE

Članak
96.

Samostalni
odjel za međunarodnopravne poslove obavlja upravne i stručne poslove vezane uz
praćenje i analiziranje općih i posebnih pitanja međunarodnog javnog i
privatnog prava (posebice međunarodnog prava mora, prava međunarodnih
organizacija i statusnih pitanja međunarodnih organizacija, međunarodnog diplo­mat­skog
i konzularnog prava, međunarodnog humanitarnog prava i međunarodnog prava
zaštite okoliša, međunarodnog trgovačkog i prometnog prava, međunarodnog
imovinskog i kaznenog prava); obavlja poslove i zadaće u svezi s državnom
granicom i graničnim režimima; surađuje s drugim tijelima državne uprave i
drugim državnim tijelima vezano uz pitanja iz djelokruga Odjela; obavlja i
druge poslova iz svog djelokruga po nalogu načelnika i ministra, te u obavlja i
druge poslove iz svog djelokruga.

Za
obavljanje poslova i zadaća iz ovog članka u Samostalnom odjelu
međunarodnopravne poslove ustrojavaju se sljedeći odsjeci:

1.
Odsjek za opća i posebna pitanja međunarodnog prava;

2.
Odsjek za međunarodne ugovore;

3.
Odsjek za granice.

1.
Odsjek za opća i posebna pitanja međunarodnog prava

Članak
97.

Odsjek
za opća i posebna pitanja međunarodnog prava izrađuje stručna mišljenja o
međunarodnopravnom položaju i obvezama Republike Hrvatske u međunarodnim
odnosima, općim i posebnim pitanjima međunarodnog prava od značaja za Repub­liku
Hrvatsku i službu vanjskih poslova; prati međunarodno­pravne aspekte sukcesije
(glede ugovora, imovine, arhiva, sukcesije bivše SFRJ glede međunarodnih
ugovora), te međunarodno­pravne aspekte osnivanja, razvoja i djelovanja
međunarodnih sudova (kao što su Međunarodni kazneni sud (ICC), Međunarodni
kazneni sud za područje bivše Jugoslavije (ICTY) te Među­narodni sud (ICJ));
sudjeluje na međunarodnim konferencijama i sastancima država stranka, stručnim
skupovima međunarodnih tijela, te međuresorskim stručnim sastancima na kojima
se razmatraju opća i posebna pitanja međunarodnog javnog i privatnog prava;
sudjeluje u radu stručnih tijela na državnoj i međunarodnoj razini; surađuje sa
znanstvenim i javnim institucijama koje se bave međunarodnim pravom i
međunarodnim odnosima; izrađuje mišljenja na materijale koji se upućuju u
daljnji postupak prema Vladi sukladno Zakonu o sklapanju i izvršavanju
međunarodnih ugovora.

2.
Odsjek za međunarodne ugovore

Članak
98.

Odsjek
za međunarodne ugovore sudjeluje u pripremi i postupku sklapanja međunarodnih
ugovora, na pregovorima, te obav­lja stručne poslove u svezi potvrđivanja i
objave stupanja na snagu međunarodnih ugovora; vodi Zbirku međunarodnih ugovora
i evidenciju izvornika međunarodnih ugovora koje je sklopila odnosno kojih je stranka
Republika Hrvatska, te obavlja stručne poslove u svezi trajne pohrane i čuvanja
dvostranih i mnogostranih međunarodnih ugovora i međunarodnih akata; obavlja
stručne poslove i radnje prema depozitarima mnogostranih međunarodnih ugovora
(izrada isprava diplomatskog priopćavanja o ispunjenju unutarnjih pravnih
uvjeta za stupanje međunarodnih ugovora na snagu, poslove u svezi registracije
međunarodnih ugovora kod glavnog tajnika UN-a i objave podataka o statusu
ugovora); osmiš­ljava i prati ostvarivanje projektnih zadataka informatizacije
Odjela i Zbirke međunarodnih ugovora, kao i povezivanje stvaratelja i korisnika
podataka u području međunarodnog prava; obav­lja stručne i tehničke poslove
pripreme međunarodnih ugovora koje sklapa Republika Hrvatska za potpisivanje,
tehničku obradu, tiskanje izvornika na diplomatskom papiru i uvezivanja
tekstova međunarodnih ugovora, poslove pečaćenja međunarodnih ugovora, te
pripreme i izrade ratifikacijskih isprava.

3.
Odsjek za granice

Članak
99.

Odsjek
za granice obavlja poslove i zadaće u svezi s među­narodnopravnim aspektima
državne granice i graničnih režimima. Odsjek posebno obavlja one poslove i
zadaće one koji su posebnim propisom stavljeni u nadležnost Komisije za granice
Vlade Republike Hrvatske; surađuje s nadležnim tijelima državne uprave u
rješavanju graničnih pitanja i provedbi granične politike Vlade Republike
Hrvatske; istražuje i prikuplja potrebnu dokumentaciju, analizira i priprema
stručne, pravne i tehničke podloge za pregovore sa susjednim zemljama koje vode
mješovita ili međudržavna povjerenstva; priprema sklapanje i izvršavanje
međunarodnih ugovora o razgraničenju i utvrđivanju granične crte, graničnim
prijelazima, režimu granične kontrole, pogranič­nom prometu i suradnji i drugo;
obavlja stručne, tehničke i administrativne poslove za potrebe rada Savjeta za
granice Vlade Republike Hrvatske, te druge poslove u svezi s provedbom utvrđene
vanjske politike koji se odnose na državnu granicu i granične režime; sudjeluje
u rješavanju povreda državne granice i graničnih incidenata te prati i
koordinira radove i zahvate u užem području državne granice; sudjeluje u
aktivnostima kojima druge države i međunarodne organizacije potiču, razvijaju i
sufinanciraju projekte osuvremenjivanja i standardizacije rada graničnih
službi, pogranične suradnje, te obavlja druge poslove iz svog djelokruga rada.

20.
SAMOSTALNI ODJEL ZA NATO

Članak
100.

Samostalni
odjel za NATO prati i provodi politiku i aktivnosti Republike Hrvatske prema
NATO-u; koordinira međuresorne suradnje te rad državne uprave na približavanju
NATO-u; priprema prijedloge i inicijative za promicanje političkog sadržaja
povezanog sa članstvom Republike Hrvatske u NATO-u u hrvatskoj javnosti;
priprema potrebnu dokumentaciju, prijedloge i inicijative za djelovanje
kabineta ministra u unaprjeđenju odnosa Repub­like Hrvatske i NATO-a;
koordinira vanjskopolitičke aktivnosti vezane za provedbu »Akcijskog plana za
članstvo« u NATO-u; prati, inicira, koordinira i podupire aktivnosti vezane uz
sudjelovanje Republike Hrvatske u Partnerstvu za mir; obavlja stručne i
tehničko-administrativne poslove za Međuresornu radnu skupinu Republike
Hrvatske za »Akcijski plan za članstvo« u NATO-u, te obavlja i druge poslove iz
svog djelokruga.

21. POSEBNI POLOŽAJI U MINISTARSTVU VANJSKIH POSLOVA

Članak
101.

U
Ministarstvu se ustrojavaju posebni položaji – radna mjesta:

1.
Savjetnik ministra;

2.
Glasnogovornik.

Ministar može imenovati savjetnika ministra za
sljedeća područja:

– za politička pitanja;

– za pravna pitanja;

– za suradnju s tijelima državne uprave;

– za razvoj DM/KU mreže i ulaganja;

– za gospodarska pitanja;

– za međunarodnu promidžbu i

– za razminiranje.

Savjetnik ministra daje stručna mišljenja za potrebe
ministra i državnih tajnika te sudjeluje u pregovorima po odluci ministra.

Glasnogovornik
Ministarstva izvješćuje javnost i diplomat­ski zbor o stavovima Ministarstva.

III.
UPRAVLJANJE SLUŽBOM VANJSKIH POSLOVA

Članak
102.

Ministar
predstavlja i upravlja službom vanjskih poslova.

Državni
tajnik kojeg odredi ministar zamjenjuje ministra u slučaju njegovog izbivanja
ili spriječenosti, te obavlja i druge poslove koje mu povjeri ministar.

Članak
103.

Pomoćnici
ministra upravljaju radom ustrojstvenih jedinica Ministarstva.

Tajnik
ministarstva upravlja Tajništvom.

Tajnik
kabineta upravlja radom Kabineta.

Načelnik
odjela upravlja radom odjela.

Voditelj
odsjeka upravlja radom odsjeka.

Članak
104.

Šef
diplomatske misije neposredno upravlja misijom, organizira rad misije i
poduzima mjere radi obavljanja poslova iz djelokruga misije na osnovi naputaka
i uputa ministra, naredbodavac je za izvršenje primitaka i izdataka misije te
obavlja i druge poslove utvrđene Zakonom o vanjskim poslovima i drugim
propisima.

Šef
diplomatske misije odgovoran je za provedbu vanjske politike Republike Hrvatske
u državi primateljici, prati i uskl­a­đuje rad konzularnih ureda u državi
primateljici te poduzima mjere za usklađivanje njihova djelovanja u poslovima
koji se tiču razvijanja međusobnih odnosa s državom primateljicom.

Šef
diplomatske misije odgovara za svoj rad i rad diplomat­ske misije Predsjedniku
Republike Hrvatske i ministru.

Članak 105.

Šef konzularnog ureda neposredno upravlja uredom,
organizira rad ureda i poduzima mjere radi obavljanja poslova iz djelokruga
ureda na osnovi naputaka i uputa ministra i uputa šefa diplomatske misije,
naredbodavac je za izvršenje primitaka i izdataka ureda te obavlja i druge
poslove utvrđene Zakonom o vanjskim poslovima i drugim propisima.

Šef konzularnog ureda odgovara za svoj rad i rad
konzularnog ureda Predsjedniku Republike Hrvatske, ministru i šefu diplomatske
misije u državi primateljici.

Članak 106.

Počasni šef konzularnog ureda djeluje po naputcima i
uputama ministra i uputama šefa diplomatske misije u državi primateljici.

Odredbe
ove Uredbe o šefovima konzularnog ureda odgo­varajuće se primjenjuju i na
počasnog šefa konzularnog ureda.

Članak
107.

Ministar
može osnovati Savjet Ministarstva kao savjetodavno tijelo za raspravljanje
pitanja iz područja međunarodnih odnosa.

Za
članove Savjeta imenuju se znanstveni i javni djelatnici koji su istaknuti
stručnjaci iz različitih područja međunarodnih odnosa ili međunarodnog prava, a
po potrebi i znanstveni djelatnici iz drugih područja koje imenuje ministar na
vrijeme do opoziva ili zamjene.

IV.
PRIJELAZNE I ZAKLJUČNE ODREDBE

Članak
108.

Pravilnik
o unutarnjem redu službe vanjskih poslova, ministar će donijeti uz suglasnost
Vlade Republike Hrvatske, a po prethodno pribavljenoj suglasnosti Središnjeg
državnog ureda za upravu, u roku od šezdeset dana od dana stupanja na snagu ove
Uredbe.

Članak 109.

Danom stupanja na snagu ove Uredbe prestaje važiti
Uredba o unutarnjem ustrojstvu službe vanjskih poslova (»Narodne novine«, broj
100/2003).

Članak 110.

Ova
Uredba stupa na snagu osmog dana od dana objave u »Narodnim novinama«.

Klasa:
023-03/04-01/16
Urbroj: 5030118-04-1
Zagreb, 12. ožujka 2004.

Predsjednik
**dr. sc.** **Ivo Sanader**, v. r.

Uredba, NN 38/2004-937